text:
Ina wa ti lava kuziva ditshuri?
DITSHURI mayelana ni txani? Mayelana ni siwotiso sa lisima asi vathu va talisako ku ti wotisa. Kutilava awe u ta nga tiwotisa to nga tiya:
Ina ngu ditshuri Txizimu txi ni mhaka ni nathu?
Tiyimbi ni kuxaniseka si na guma kani?
Ku maheka txani hi di fite?
Ina yiho themba ngu va va nga fa?
Ni nga wu mahisa ku txani mkombelo ti to wu pfiwa ngu Txizimu?
Ni nga limanisa ku txani litsako ka wutomi wangu?
U nga timana hayi tixamulo ta siwotiso soneso? U txo tsula ka mabhibhiliyoteka mwendo wukhalo wo xavisa mabhuku, ti nga maheka u ya mana mabhuku a mazana aya ku wombwako ti to ma ni tixamulo. Kambe ngu txitalo mabhuku oneyo ma kanetana. Mamwane ma nga woneka ma di ni ditshuri ku dingana mbimo ya yidotho se ngu txikuluveta me pindelwa, me lava ku wusetwa mwendo ku txitxwa.
Kambe, diho dibhuku adi di ku ni tixamulo to thembeka. Hi womba dibhuku da ditshuri. Atxi kombela ka Txizimu, Jesu a ti khene: “Dipswi dako ngu dona ditshuri”. (Johane 17:17) Nyamsi Dipswi donedo di ziwa kota diBhibhele do Basa. Ka diphepha di di londiselako u na mana tixamulo ti ti nga kongoma ta mu ka diBhibhele ta siwotiso si si ku txitimwi.
Ina ngu ditshuri Txizimu txi ni mhaka ni nathu?
TXIVANGELO TXA TXIWOTISO: Hi hanya ka mafu aya ma nga tala ngu wubihi ni ku pwata wululami. Wungi wa titxhetxhe ti gondisa ti to sikarato asi hi mananako naso, ngu dhunda ka Txizimu.
NGU TIHI ATI DIBHIBHELE DI TI GONDISAKO: Txizimu kha txi khali ka nga vanga wubihi. Jobe 34:10 yi khene: “Ti na ve kule ni nawe Txizimu txa ditshuri kuangula ngu nzila yo biha, ni ka wa Mtamo Wotshe kumaha to biha!”. Ngu toneto Jesu a nga gondisa ma mahelo a mkombelo a txi khene: Tata wathu a ku nzumani, . . . Wu nate kwathu Mfumo wako. Ku na maheke kuranda kwako amuwa mafuni nga nzumani”. (Matewu 6:9, 10) Txizimu txi ni mhaka ngutu ni nathu, futshi txi thembisa ku hetisisa sotshe sithembiso sa txona.
Wona kambe Genesisi 1:26-28; Jakobe 1:13; ni 1 Pedro 5:6, 7.
Tiyimbi ni kuxaniseka si na guma kani?
TXIVANGELO TXA TXIWOTISO: Tiyimbi ti ya masoni ti txi daya magidhi gidhi ya vathu. Hotshethu ha manana ni kuxaniseka.
NGU TIHI ATI DIBHIBHELE DI TI GONDISAKO: Txizimu txi womba ti to txi na tisa kudikha ha mafuni kotshe. Mbimo yi se ku no fuma Mfumo wa txona, i ku wukoma wa nzumani, vathu va nambi swa “ve gonda yimbi”. Kuhambana ni toneto, va na “hindula matxhari awe me va misuka”. (Isaya 2:4) Txizimu txi na gumisa wubihi ni ku xaniseka. DiBhibhele di khene: “[Txizimu] txi na bahulela yotshe mirongo tikhoheni kwawe, kha ku nambi swa ku tximaneka kambe lifo, hambi kudila, hambi tihuwa, hambi kupandiseka. Nguko so khata [kupata ni wubihi ni ku xaniseka ka nyamsi] si pindile.”
Wona kambe Masalmu 37:10, 11; 46:9 [NM] ni Mika 4:1-4.
Ku maheka txani hi di fite?
TXIVANGELO TXA TXIWOTISO: Wungi wa titxhetxhe, ti gondisa vathu ti to loko m’thu a txi fa ku ni txi txi si fiko. Vamwane va womba ti to vakufa va nga xanisa va va hanyako ni ti to Txizimu txa xanisa vathu mdiloni ko mbi na magwito.
NGU TIHI ATI DIBHIBHELE DI TI GONDISAKO: Ngako m’thu a txi fa, o leka ku va ho. Eklesiasta 9:5 yi womba tiya: “vafi kha va zivi txilo ni kudothu”. Aku vafi va si ziviko txilo, va si pfiko txilo nem hambi kumaha txilo, ti ha kubasani ti to kha va na kusikota
Wona kambe Genesisi 3:19 ni Eklesiaste 9:6, 10.
Ina yiho themba ngu va va nga fa?
TXIVANGELO TXA TXIWOTISO: Hi tsakela ku va ni wutomi, ni kuhanya ni vathu ava hi va dhundako. Kulava ku wona vafi vathu va hi va dhundako va txi tshumela ve hanya kambe, i mhaka ya mtumbuluko.
NGU TIHI ATI DIBHIBHELE DI TI GONDISAKO: Wungi wa va va nga fa va na wuswa. Jesu a wombile ti to “ava va ku mayivani va na . . . huma.” (Johane 5:28, 29 [NM]) Ngu kuya ngu txikongomelo txo khata txa Txizimu, avale va nga wuswa va na va ni lungelo yo hanya ka mafu a paradhise. (Luka 23:43) Themba yiya ya mbimo yi yi tako yi pata ni dihanyo do hetiseka ni wutomi wo mbi guma wa vathu ava va engisako. DiBhibhele di khene: “Vathu vo lulama va na dya thomba ya mafu, va na xayiseka ka ona yotshe mbimo”.
Wona kambe Jobe 14:14, 15; Luka 7:11-17; ni Mithumo 24:15.
Ni nga wu mahisa ku txani mkombelo ti to wu pfiwa ngu Txizimu?
TXIVANGELO TXA TXIWOTISO: Votshe va va khongelako va maha mkombelo. Hambi keto, va vangi va khona mikombelo yawe kha yi xamulwi.
NGU TIHI ATI DIBHIBHELE DI TI GONDISAKO: Jesu a hi gondisile kuvayilela ku wuyeletela mapswi o nga ndando ka mikombelo yathu. Ati khene: “Ngako mi txi khongela, mi nga tateni mapswi nga vamatiko”. (Matewu 6:7) Hi txi lava ti to Txizimu txi engisa mikombelo yathu, hi fanete ku khongela ngu nzila yi txi yi tsakelako. Ti to hi maha toneto, ti lava hi gonda ti to ngu kuhi kudhunda ka Txizimu se hi gwita hi mahisa toneto. Johane wo khata 5:14 ya txhamusela: “Ngako hi txi kombela txo maha, mayelana ni kuranda ka txona Txizimu, txona txa hi engisa”.
Wona kambe Masalmu 65:2 [NM]; Johane 14:6, 14; ni 1 Johane 3:22.
Ni nga limanisa ku txani litsako ka wutomi wangu?
TXIVANGELO TXA TXIWOTISO: Vathu vamwane va tumela ti to u di ni male, nduma mwendo u di tshurile u zumba u di tsakile. Ngu kota yeto, va tikaratela ku si mana
NGU TIHI ATI DIBHIBHELE DI TI GONDISAKO: Jesu a kombisile khiya yo mana litsako ngu ku womba tiya: “Va tsaka ava va khatalako ngu txilaveko txawe txa moya”. (Matewu 5:3 [NM]) Litsako la ditshuri li nga manwa ngu loko txilaveko txonetxo txi txi khatalelwa
Wona kambe Mavingwa 3:5, 6, 13-18 ni 1 Timoti 6:9, 10.
Eto tixamulo ta mu ka diBhibhele ta siwotiso sa mtxhanu ni tximwetxo. Ina wa tilava kuziva ta tingi to pinda toneto? I di ti to anawe u hagari ka va “va khatalako ngu txilaveko txawe txa moya”, kha ti kanakanisi ti to wa ti lava. Ti nga maheka ti to anawe u ta nga ti wotisa ti to: ‘I di ti to Txizimu txa khatala ngu ngathu, ngu ku txani txi txi tumelela wubihi ngu mbimo yo lapha ngutu yo nga tiya? Ni nga wu tshukwatisa ngu nzila yihi wutomi wa mwaya wangu’? DiBhibhele di nato tixamulo ta tinene ta siwotiso soneso ni simwane sa singi.
Hambi keto, vathu va vangi kha va gondi diBhibhele. Va khona nda hombe futshi da karata ku di pfisisa. Ina wa ti tsakela kuvhunwa kumana tixamulo ta mu ka diBhibhele? Tifakazi ta Jehovha ti ni silo simbidi asi si nga ku vhunako.
Txo khata i ku dibhuku di di ku Xana Bibele Yi Dyondzisa Yini Hakunene? di nga mahelwa kuvhuna vathu ti to ve wona tixamulo ta mu ka diBhibhele ta siwotiso sa lisima. Txa wumbidi i gondo ya diBhibhele ya m’tini. Awu a zumbako hafuhi ni nawe, a nga tsakela ku gonda ni nawe diBhibhele m’tini ka wena ngu mbimo ayi u yi lavako. Timiliyoni ta tingi ha mafuni kotshe ti vhunekile ngu gondo yoneyo. Vamwane va gwitisa ngu ku womba tiya: “Se ni manile ditshuri!”
Kha ku nga ni txuma tximwane atxi txi nga manwako. Ditshuri da diBhibhele da hi khulula amu ka kuhembelwa, kukarateka ni kuthava ka hombe. Dona di hi ninga themba, txikongomelo ni litsako. Jesu a ti khene: “Mina ziva ditshuri se ditshuri di na mi khulula”.
GONDA TA TINGI
Ngu Ku Txani Hi txi Gonda DiBhibhele?
DiBhibhele di ningela tixamulo ta siwotiso sa lisima ka wutomi ka timilioni ta vathu ka madhawa otshe a mafuni. Ina wa ti tsakela kuva mmwane wa vona?


c: text/html

text:
MDGs in Tsonga
Swikongomelo swa Nhluvukiso wa Millennium
(Millennium Development Goals)
Afrikaans | Ndebele | Sepedi | Sotho | Swati | Tsonga | Tswana | Venda | Xhosa | Zulu
Xihlambanyo xa Millennium xa Vun’we bya Tinxaka, lexi sayineke hi Ndzati 2000, xi boha mfuwo eka ku:
- Herisa vusweti na ndlala
- Hunguta hafu ya nhlayo ya vanhu lava hanyaka hi ntsengo wa le hansi ka dolara yin’we ya Amerika hi siku.
- Hunguta hafu ya nhlayo ya vanhu lava xanisiwaka hi ndlala.
- Engetela nhlayo ya ntsengo wa swakudya eka lava xaniiwaka hi ndlala.
- Fikelela dyondzo ya phurayimari
- Vona leswaku vafana na vanhwanyana hinkwavo va hetisa dyondzo ya phurayimari.
- Engetelela vana lava tsarisaka exikolweni swi fanele ku fambisana na matshalatshala yo vona leswaku vana hinkwavo va tshama exikolweni no kuma dyondzo ya xiyimo xa le henhla.
- Tlakusa ndzingano wa rimbewu no nyika matimba eka vavasati
- Herisa ku hambana ka rimbewu eka dyondzo ya phurayimari na xikolo xa le henhla hi 2005, naswona eka swiyimo hinkwaswo hi 2015.
- Hunguta ku fa ka vana
- Hunguta ku fa exikarhi ka vana lava nga le hansi ka ntlhanu wa malembe hi mbirhi-xa-nharhu.
- Tlakusa rihanyo ra manana
- Hunguta hi tikotara tinharhu ku fa ka vamanana.
- Ku lwa na HIV/AIDS, malariya, na vuvabyi byin’wana
- Yimisa no sungula ku tlherisela endzhaku ku tlulela ka HIV/AIDS.
- Yimisa no sungula ku tlherisela ndzhaku eka timhangu ta malariya na mavabyi man’wana lamakulu.
- Vona leswaku ku na ku tiyiseleka eka mbango
- Hlanganisa milawu ya nhluvukiso wo tiyiseleka na tipholisi ta mfumo na minongonoko hi ku tlherisela endzhaku ku lahlekeriwa ka switirhisiwa swa mbango.
- Hunguta hafu ya nhlayo ya vanhu lava nga kumiki mati yo nwa laya tengeke (ku kuma mahungu hi xitalo langutisa eka mphakelo wa mati).
- Fikelela ku antswa eka vutomi bya kwalomu ka 100 wa mamiliyoni ya vatshami va le swidakanini, hi 2020.
- Tumbuluxa ntirhisano wa matiko eka nhluvukiso
- Yisa emahlweni ku tumbuluxiwaka mabindzu na tindlela ta swa timali leswi landzelelaka milawu, bvumbhiwa no pfumala xihlawu-hlawu. Swi katsa ku tiyimisela eka mafumelo ya kahle, nhluvukiso no herisa vusweti—laha tikweni na le matikweni hinkwawo.
- Lulamisa swilaveko swo hlawuleka swa matiko lawa ya nga si ku hluvukaka. Leswi swi katsa tihakelo- ku fikeleleka ka mahala ka kota (quota-free access) eka swirhumeriwa swa le matikweni ya le handle; tiyisisa ku vevukerisiwa ka swikweleti eka matiko lawa ya nga vuswetini laya kolotaka swinene; ku khanseriwa ka swikweleti na mpfuneto wa malwandla wa nhluvukiso wa ximfumo eka matiko laya tiyimiseleke eka ku herisa vusweti.
- Lulamisa swilaveko swo hlawuleka eka misava na Mimfumo leya ha hluvukaka ya swihlala leswitsongo.
- Tirhana h ku twisiseka na swiphiqo swa swikweleti swa matiko lawa ya ha hluvukaka hi tindlela ta laha tikweni na ta matiko hinkwawo ku vona leswaku swikweleti swa tiyiseleka eka nkarhi wo leha.
- Hi ku tirhisana na matiko laya ha hluvukaka, tumbuluxa ntirho wo va na mbuyelo eka vantshwa.
- Hi ku tirhisana na tikhamphani ta mirhi, yi nyika ku fikelela eka swidzidziharisi swo xaveka eka matiko lawa ya ha hluvukaka.

robotstxt: allowed

filter: keep


text:
NDZIMA YA VUKHUME-MUNE
Ndlela Yo Va Ni Ndyangu Lowu Tsakeke
U fanele u endla yini leswaku u va nuna lonene?
Wansati u fanele a endla yini leswaku a va nsati lonene?
Ku laveka yini leswaku u va mutswari lonene?
Vana va nga hoxa xandla hi ndlela yihi leswaku ndyangu wu va lowu tsakeke?
1. Hi xihi xilotlelo xa ndyangu lowu tsakeke?
YEHOVHA XIKWEMBU u lava leswaku ndyangu wa wena wu va lowu tsakeke. Rito ra yena, ku nga Bibele, ri nyika nkongomiso eka xirho xin’wana ni xin’wana, ri hlamusela leswi Xikwembu xi lavaka leswaku un’wana ni un’wana a swi endla endyangwini. Loko xirho ha xin’we xa ndyangu xi endla leswi Xikwembu xi swi languteleke eka xona, ku va ni vuyelo lebyinene. Yesu u te: “Va tsaka lava twaka rito ra Xikwembu va tlhela va ri hlayisa!”—Luka 11:28.
2. I yini lexi hi faneleke hi xi tsundzuka leswaku ndyangu wa hina wu va lowu tsakeke?
2 Leswaku ku va ni ntsako endyangwini, hi fanele hi tsundzuka leswaku ndyangu hi woxe wu sunguriwe hi Yehovha, loyi Yesu a n’wi vitaneke “Tata wa hina.” (Matewu 6:9) Ndyangu wun’wana ni wun’wana emisaveni wu kona hikwalaho ka Tata wa hina wa le matilweni—naswona a swi kanakanisi leswaku u swi tiva kahle leswi endlaka leswaku ndyangu wu va lowu tsakeke. (Vaefesa 3:14, 15) Kutani, i yini leswi Bibele yi swi dyondzisaka mayelana ni leswi xirho ha xin’we endyangwini xi faneleke xi swi endla?
LUNGHISELELO RA NDYANGU RI SUNGURIWE HI XIKWEMBU
3. Bibele yi ri ndyangu wa vanhu wu sungurise ku yini naswona hi swi tivisa ku yini leswaku leswi yi swi vulaka i ntiyiso?
3 Yehovha u vumbe vanhu vo sungula, Adamu na Evha, kutani a va hlanganisa va va nuna ni nsati. U va veke ekaya ro saseka leri a ri ri paradeyisi kwala misaveni—ku nga ntanga wa Edeni—kutani a va byela leswaku va va ni vana. Yehovha u te: “Tswalanani mi andza, mi tata misava.” (Genesa 1:26-28; 2:18, 21-24) Lowu a hi ntsheketo hikuva Yesu u kombise leswaku leswi buku ya Genesa yi swi vuleke hi masungulo ya ndyangu i ntiyiso. (Matewu 19:4, 5) Hambileswi hi langutanaka ni maxangu yo tala lama hi dyisaka mbitsi sweswi, a hi xona xikongomelo xa Xikwembu, kutani a hi voneni leswaku ha yini swi nga koteka leswaku mindyangu yi va leyi tsakeke.
4. (a) Hi yihi ndlela leyi un’wana ni un’wana endyangwini a nga hoxaka xandla leswaku ku va ni ntsako? (b) Ha yini ku dyondza mahanyelo ya Yesu swi ri swa nkoka swonghasi leswaku ndyangu wu va lowu tsakeke?
4 Un’wana ni un’wana endyangwini a nga hoxa xandla leswaku ndyangu wu va lowu tsakeke, hi ku va ni rirhandzu ku fana ni Xikwembu. (Vaefesa 5:1, 2) Kambe, hi nga xi tekelela njhani Xikwembu kasi a hi swi koti no xi vona? Hi nga dyondza ndlela leyi Yehovha a endlaka swilo ha yona hi ku languta leswi N’wana wa yena wa mativula a swi endleke loko a te laha misaveni a huma etilweni. (Yohane 1:14, 18) Loko N’wana loyi, Yesu Kreste a ri la misaveni, u endle swilo leswi fanaka ni leswi endliwaka hi Tata wa yena wa le matilweni lerova ku vona Yesu ni ku n’wi yingisa, a swi fana niloko u ri na Yehovha, u N’wi yingisile. (Yohane 14:9) Hikwalaho, un’wana ni un’wana wa hina a nga hoxa xandla leswaku ndyangu wu va lowu tsakeke, hi ku dyondza rirhandzu leri Yesu a ri kombiseke ni ku landzela xikombiso xa yena.
XIKOMBISO EKA VAVANUNA LAVA TEKEKE
5, 6. (a) Ndlela leyi Yesu a khomaka vandlha ha yona yi vekela vavanuna lava tekeke xikombiso hi ndlela yihi? (b) Munhu u fanele a endla yini leswaku swidyoho swa yena swi rivaleriwa?
5 Bibele yi vula leswaku vavanuna lava tekeke va fanele va khoma vasati va vona hi ndlela leyi fanaka ni leyi Yesu a a khoma vadyondzisiwa va yena ha yona. Xiya nkongomiso lowu wa Bibele lowu nge: “Vavanuna, hambetani mi rhandza vasati va n’wina, hilaha Kreste na yena a rhandzeke vandlha hakona kutani a tinyiketa hikwalaho ka rona, . . . Hi ndlela leyi vavanuna va fanele ku rhandza vasati va vona ku fana ni mimiri ya vona. Loyi a rhandzaka nsati wakwe wa tirhandza, hikuva a nga kona munhu loyi a tshameke a venga nyama yakwe; kambe wa yi wundla ni ku yi khathalela, hilaha Kreste na yena a endlaka hakona evandlheni.”—Vaefesa 5:23, 25-29.
6 Ndlela leyi Yesu a a va rhandza ha yona vadyondzisiwa va yena lava a va ri swirho swa vandlha ra yena, i xikombiso lexinene ngopfu eka vavanuna lava tekeke. Yesu “u va rhandze ku fikela emakumu,” a nyiketela ni vutomi bya yena hikwalaho ka vona hambileswi a va nga hetisekanga. (Yohane 13:1; 15:13) Hilaha ku fanaka, vavanuna lava tekeke va khongoteriwa: “Tshamani mi ri karhi mi rhandza vasati va n’wina naswona mi nga va hlundzukeli ku tlula mpimo.” (Vakolosa 3:19) I yini lexi nga ta pfuna wanuna leswaku a tshama a ri karhi a tirhisa ndzayo leyi, ngopfu-ngopfu loko nsati wa yena a pfa a tsandzeka ku endla swilo hi vutlhari? U fanele a tsundzuka swihoxo swa yena n’wini ni leswi a faneleke a swi endla leswaku Xikwembu xi n’wi rivalela. Swi vula yini sweswo? Swi vula leswaku u fanele a rivalela lava n’wi dyohelaka, ku katsa ni nsati wa yena. Na yena nsati u fanele a endla hilaha ku fanaka. (Matewu 6:12, 14, 15) Wa swi vona leswaku ha yini vanhu van’wana va vula leswaku vukati byi famba kahle loko vatekani va ri lava rivalelanaka?
7. I yini leswi Yesu a swi anakanyeleke naswona u vekele vavanuna lava tekeke xikombiso xihi?
7 Nakambe vavanuna lava tekeke va fanele ku tsundzuka leswaku minkarhi hinkwayo Yesu a a anakanyela vadyondzisiwa va yena. A a anakanyela ku tsana ka vona ni swilaveko swa vona swa nyama. Hi xikombiso, loko va karhele, u te: “Tanani, mi ri swenu hi ya enhoveni, mi wisanyana.” (Marka 6:30-32) Hilaha ku fanaka, vavasati va fanele va anakanyeriwa na vona. Bibele yi vula leswaku i ‘swibya swo tsana,’ leswi vavanuna va lerisiwaka leswaku va swi “xixima.” Ha yini? Hikuva vavanuna ni vavasati va ta kuma tintswalo “leti nga faneriwiki ta vutomi.” (1 Petro 3:7) Vavanuna lava tekeke va fanele va tsundzuka leswaku nchumu wa risima eka Xikwembu i ku tshembeka, ku nga ri ku va wanuna kumbe ku va wansati.—Pisalema 101:6.
8. (a) Ha yini ku vuriwa leswaku wanuna “loyi a rhandzaka nsati wakwe wa tirhandza”? (b) Ku va “nyama yin’we” swi vula yini eka wanuna ni nsati wakwe?
8 Bibele yi vula leswaku wanuna la “rhandzaka nsati wakwe wa tirhandza.” Xivangelo xa sweswo hileswaku “a va ha ri vambirhi, kambe i nyama yin’we,” hilaha Yesu a vuleke hakona. (Matewu 19:6) Kutani a nga kona la faneleke a navela ku hlanganyela rimbewu ni munhu un’wana handle ka munghana wa yena wa vukati. (Swivuriso 5:15-21; Vaheveru 13:4) Sweswo va nga kota ku swi endla loko va tiyimisele ku nga tsonani. (1 Vakorinto 7:3-5) Xitsundzuxo lexi nga fanelangiki xi rivariwa hi lexi nge: “A nga kona loyi a tshameke a venga nyama yakwe; kambe wa yi wundla ni ku yi khathalela.” Vavanuna va fanele va rhandza vasati va vona hilaha va tirhandzaka hakona, va tsundzuka leswaku va ta tihlamulela eka nhloko ya vona, Yesu Kreste.—Vaefesa 5:29; 1 Vakorinto 11:3.
9. Hi yihi mfanelo ya Yesu leyi boxiweke eka Vafilipiya 1:8, naswona ha yini vavanuna va fanele va kombisa mfanelo leyi eka vasati va vona?
9 Muapostola Pawulo u vulavule hi “xinakulobye lexikulu xo fana ni lexi Kreste Yesu a nga na xona.” (Vafilipiya 1:8) Xinakulobye xa yena a xi phyuphyisa naswona a xi endla leswaku a rhandzeka eka vavasati lava veke vadyondzisiwa va yena. (Yohane 20:1, 11-13, 16) Vavasati va navela leswaku vanuna va vona va va rhandza hi mbilu hinkwayo.
XIKOMBISO EKA VAVASATI LAVA TEKIWEKE
10. Hi yihi ndlela leyi Yesu a nga xikombiso lexinene eka vavasati lava tekiweke?
10 Ndyangu i nhlengeletano kutani leswaku swilo swa yona swi famba kahle, wu fanele wu va ni nhloko leyi wu rhangelaka. Hambi ku ri Yesu u ni Nhloko. “Nhloko ya Kreste i Xikwembu” tanihi laha ‘wanuna a nga nhloko ya wansati.’ (1 Vakorinto 11:3) Yesu u hi vekele xikombiso lexinene hi ku titsongahata eka Xikwembu hikuva hinkwerhu hi ni nhloko leyi hi faneleke hi titsongahata eka yona.
11. Wansati u fanele a tikhoma njhani eka nuna wa yena naswona hi byihi vuyelo lebyi nga ta va kona?
11 Vavanuna lava nga hetisekangiki va endla swihoxo kutani hakanyingi a va vi tinhloko leti nga swikombiso leswinene emindyangwini ya vona. Kutani i yini lexi wansati a faneleke a xi endla? A nga fanelanga a swi tekela ehansi leswi nuna wa yena a swi endlaka kumbe a ringeta ku n’wi tekela vunhloko. Wansati u fanele a tsundzuka leswaku munhu la nga ni moya wo rhula ni wo olova i wa nkoka swinene eka Xikwembu. (1 Petro 3:4) Loko wansati a ri ni moya wo rhula, swi ta n’wi olovela ku titsongahata hi ndlela leyi amukelekaka eka Xikwembu, hambiloko a langutane ni swiyimo leswi ringaka. Ku tlula kwalaho, Bibele yi ri: “Wansati u fanele ku va ni xichavo xo enta eka nuna wakwe.” (Vaefesa 5:33) Kambe ku vuriwa yini loko nuna wa yena a nga ri na mhaka ni Vunhloko bya Kreste? Bibele yi khongotela vavasati lava tekiweke yi ku: “Tivekeni ehansi ka vanuna va n’wina, leswaku, loko ku ri ni lava nga yingisiki rito, va ta kokiwa handle ka rito hi ku tikhoma ka vasati va vona, hikwalaho ka leswi va veke timbhoni leti ti ku voneke hi mahlo ku tikhoma ka n’wina loku tengeke swin’we ni xichavo lexi enteke.”—1 Petro 3:1, 2.
12. Ha yini swi nga hoxanga leswaku wansati a phofula langutelo ra yena hi xichavo?
12 Hambi nuna wa yena i mupfumeri kumbe a hi mupfumeri, wansati u ta va a nga deleli loko a phofula langutelo ra yena hi vutlhari, leri hambaneke ni ra nuna wa yena. Langutelo ra yena ri nga ha va ri ri rinene naswona ndyangu hinkwawo wu nga vuyeriwa loko wu n’wi yingisa. Hambileswi Abrahama a nga n’wi yingisangiki nsati wa yena Sara, kambe u endle xiringanyeto lexinene lexi a xi ta tlhantlha xiphiqo xo karhi endyangwini wakwe, xisweswo Xikwembu xi byele Abrahama xi ku: “Yingisa rito rakwe.” (Genesa 21:9-12) Hambiswiritano, loko wanuna a endla xiboho emhakeni yo karhi lexi nga kwetlembetaniki ni nawu wa Xikwembu, wansati u kombisa ku titsongahata eka nuna wa yena hi ku seketela xiboho xexo.—Mintirho 5:29; Vaefesa 5:24.
13. (a) Tito 2:4, 5 yi khongotela vavasati lava tekiweke leswaku va endla yini? (b) Xana Bibele yi ri yini hi ku dlaya vukati ni ku hambana?
13 Swi tele swilo leswi wansati a nga swi endlaka leswaku a khathalela ndyangu wa yena. Hi xikombiso, Bibele yi kombisa leswaku vavasati lava tekiweke va fanele va ‘rhandza vanuna va vona, va rhandza vana va vona, va va lava hlutekeke emianakanyweni, va va lava tengeke, va tirha ekaya, va va vanene naswona va tiveka ehansi ka vanuna va vona.’ (Tito 2:4, 5) Loko wansati a ri karhi a khathalela vutihlamuleri bya yena tanihi nsati tlhelo manana, ndyangu wa yena wu ta tshama wu ri karhi wu n’wi rhandza ni ku n’wi xixima. (Swivuriso 31:10, 28) Kambe, tanihi leswi vukati byi hlanganisaka vanhu lava nga hetisekangiki, swiyimo swin’wana swo tika swinene swi nga endla leswaku vatekani va hambana kumbe va dlaya vukati. Ku ni swiyimo swo karhi leswi Bibele yi pfumelaka leswaku vatekani va hambana hikwalaho ka swona. Hambiswiritano, ku hambana a ku fanelanga ku tekiwa ku ri yona ndlela yo tlhantlha swiphiqo hikuva Bibele yi ri: “Wansati a nga hambani ni nuna wa yena; . . . naswona wanuna a nga fanelanga a tshika nsati wa yena.” (1 Vakorinto 7:10, 11) Nakambe Matsalwa ma boxa leswaku loko un’wana eka vona a endle vumbhisa, loyi a nga riki na nandzu a nga hlawula ku dlaya vukati loko a vona swi fanerile.—Matewu 19:9.
XIKOMBISO LEXINENE EKA VATSWARI
14. Yesu a a va khoma njhani vana, naswona i yini leswi vana va swi lavaka eka vatswari va vona?
14 Yesu u vekele vatswari xikombiso lexinene hi ndlela leyi a a khoma vana ha yona. Loko van’wana va ringete ku sivela vana loko va ta eka Yesu, u te: “Tshikani vana lavatsongo va ta eka mina; mi nga ringeti ku va sivela.” Bibele yi vula leswaku hiloko “a angarha vana, a va katekisa, a va tlhandleka mavoko.” (Marka 10:13-16) Leswi Yesu a tinyikeke nkarhi wo va ni vana, na wena u fanele u tinyika nkarhi wo va ni vana va wena! Va lava u va nyika nkarhi wo tala swinene. U fanele u tinyika nkarhi wo va dyondzisa hikuva hi swona leswi Yehovha a lerisaka vatswari leswaku va swi endla.—Deteronoma 6:4-9.
15. I yini leswi vatswari va nga swi endlaka leswaku va sirhelela vana va vona?
15 Leswi vuhomboloki bya misava leyi byi yaka byi nyanya, vana va lava vatswari lava nga ta va sirhelela eka vanhu lava lavaka ku va hlasela, vo fana ni lava pfinyaka vana. Xiya ndlela leyi Yesu a va sirheleleke ha yona vadyondzisiwa va yena, lava a a va vitana “vana lavatsongo,” hikwalaho ka leswi a a va rhandza. Loko a khomiwile naswona a ri kusuhi ni ku dlayiwa, Yesu u luke mano ya leswaku va kota ku baleka. (Yohane 13:33; 18:7-9) Tanihi mutswari, u fanele u xalamukela matshalatshala ya Diyavulosi yo lava ku hlasela vana va wena. U fanele u va lemukisa ka ha ri ni nkarhi. * (1 Petro 5:8) Va le khombyeni lerikulu ngopfu hi tlhelo ra nyama, ra moya ni ra mahanyelo.
16. I yini leswi vatswari va nga swi dyondzaka eka ndlela leyi Yesu a swi tameleke ha yona swihoxo swa vadyondzisiwa vakwe leswi a swi vangiwa hi ku nga hetiseki ka vona?
16 Hi vusiku lebyi Yesu a feke ha byona, vadyondzisiwa va yena va kanetane hi leswaku i mani lonkulu exikarhi ka vona. Yesu a nga va karihelanga, kambe hi rirhandzu u hambete a va khongotela hi marito ni hi xikombiso xa yena lexinene. (Luka 22:24-27; Yohane 13:3-8) Loko u ri mutswari, xana wa yi vona ndlela leyi u nga tekelelaka xikombiso xa Yesu ha yona loko u laya vana va wena? I ntiyiso leswaku va fanele va tshinyiwa kambe va fanele va tshinyiwa hi “mpimo lowu ringaneke,” ku nga ri hi vukarhi. Loko u vulavula na vona a wu fanelanga u phatluka, u va twisa ku vava “ku fana ni ku tlhava ka banga.” (Yeremiya 30:11; Swivuriso 12:18) N’wana u fanele a layiwa hi ndlela leyi hi ku famba ka nkarhi a nga ta yi twisisa leswaku ha yini ndzayo ya kona a yi fanerile.—Vaefesa 6:4; Vaheveru 12:9-11.
XIKOMBISO EKA VANA
17. Yesu u ve xikombiso lexi hetisekeke eka vana hi ndlela yihi?
17 Xana vana va nga dyondza swo karhi eka Yesu? Ina! Yesu u kombise hi xikombiso xa yena n’wini ndlela leyi vana va faneleke va yingisa vatswari va vona ha yona. U te: ‘Ndzi vulavula hilaha Tatana a ndzi dyondziseke hakona.’ U engete a ku: “Nkarhi hinkwawo ndzi endla swilo leswi n’wi tsakisaka.” (Yohane 8:28, 29) Yesu a a yingisa Tata wa yena wa le tilweni naswona Bibele yi byela vana leswaku va yingisa vatswari va vona. (Vaefesa 6:1-3) Hambileswi Yesu a a ri n’wana la hetisekeke, a a yingisa vatswari va yena, Yosefa na Mariya lava a va nga hetisekanga. A swi kanakanisi leswaku sweswo swi endle leswaku un’wana ni un’wana endyangwini wa ka va Yesu a tsaka!—Luka 2:4, 5, 51, 52.
18. Ha yini Yesu a a yingisa Tata wa yena wa le tilweni minkarhi hinkwayo naswona i mani la tsakaka loko vana va yingisa vatswari va vona namuntlha?
18 Xana vana va yi xiya ndlela leyi va nga fanaka na Yesu ha yona leswaku va tsakisa vatswari va vona? I ntiyiso leswaku minkarhi yin’wana vana va nga vona onge swa tika ku yingisa vatswari kambe Xikwembu xi lava leswaku va endla tano. (Swivuriso 1:8; 6:20) Minkarhi hinkwayo Yesu a a yingisa Tata wa yena wa le tilweni hambiloko a langutane ni swiyimo swo tika. Siku rin’wana loko Xikwembu xi lava leswaku Yesu a endla nchumu wun’wana wo tika swinene, u te: “Susa xinwelo lexi [ku nga swo karhi leswi a a lerisiwe swona] eka mina.” Nilokoswiritano, Yesu u endle leswi Xikwembu xi n’wi kombeleke swona hikuva a a swi tiva leswaku Tata wa yena u tiva leswi a faneleke a swi endla. (Luka 22:42) Loko vana va dyondza ku yingisa, va ta va tsakisa ngopfu vatswari va vona ni Tata wa vona wa le tilweni. *—Swivuriso 23:22-25.
19. (a) Hi yihi ndlela leyi Sathana a ringaka vana ha yona? (b) Loko vana va tikhoma hi ndlela yo biha swi nga endla leswaku vatswari va titwisa ku yini?
19 Diyavulosi u ringe Yesu naswona hi swi tiva kahle leswaku na vona vana u ta va ringa leswaku va endla leswo biha. (Matewu 4:1-10) Sathana Diyavulosi u tirhisa ntshikilelo wa tintangha, kutani a swi olovi ku wu tiyiselela. Hikwalaho i swa nkoka leswaku vana va papalata ku aka vuxaka ni vadyohi! (1 Vakorinto 15:33) Dina, n’wana wa Yakobe a a hambeta a tolovelana ni vanhu lava nga riki vagandzeri va Yehovha, kutani sweswo swi pfuxe madzolonga lamakulu. (Genesa 34:1, 2) Anakanya ndlela leyi ndyangu wu nga ta va ni gome ha yona loko un’wana ekaya a wela eku tikhomeni ko biha hi tlhelo ra rimbewu!—Swivuriso 17:21, 25.
XILOTLELO XA NTSAKO ENDYANGWINI
20. Leswaku ndyangu wu va lowu tsakeke, i yini lexi un’wana ni un’wana a faneleke a xi endla?
20 Loko ndyangu wu tirhisa ndzayo ya Bibele, wu nga swi kota ku langutana ni swiphiqo. Kahle-kahle, ku tirhisa ndzayo yoleyo hi kona ku nga xilotlelo xa ntsako endyangwini. Hikwalaho, vavanuna, rhandzani vasati va n’wina, mi va khoma hi ndlela yo fana ni leyi Yesu a a khoma vandlha ra yena ha yona. N’wina vavasati, titsongahateni eka vunhloko bya vanuna va n’wina, mi landzela xikombiso xa wansati la fanelekaka, la hlamuseriweke eka Swivuriso 31:10-31. Vatswari, letelani vana va n’wina. (Swivuriso 22:6) Vatatana, ‘ungamelani mindyangu ya n’wina hi mukhuva lowunene.’ (1 Timotiya 3:4, 5; 5:8) N’wina vana, yingisani vatswari va n’wina. (Vakolosa 3:20) A nga kona endyangwini la hetisekeke, hinkwerhu hi endla swihoxo. Hikwalaho, titsongahate eka van’wana, u kombela ku rivaleriwa.
21. Hi wihi ntshembo lowu tsakisaka lowu hi wu languteleke naswona hi nga endla njhani leswaku mindyangu ya hina yi va leyi tsakeke sweswi?
21 Hakunene, Bibele yi tamele tindzayo to tala ni ndzetelo lowu khumbaka ndyangu. Tlhandlakambirhi, yi hi dyondzisa hi misava leyintshwa ya Xikwembu leyi nga ta va paradeyisi leyi teleke hi vanhu lava tsakeke, lava gandzelaka Yehovha. (Nhlavutelo 21:3, 4) Mawaku ntshembo lowu hi wu languteleke! Nisweswi hi nga va ni mindyangu leyi tsakeke loko hi tirhisa ndzetelo wa Xikwembu, lowu humaka eRitweni ra xona, ku nga Bibele.
^ ndzim. 15 Buku leyi nge Dyondza Eka Mudyondzisi Lonkulu, ndzima 32, yi hlamusela ndlela leyi vana va nga sirheleriwaka ha yona, yi kandziyisiwe hi Timbhoni ta Yehovha.
^ ndzim. 18 N’wana a nga honisa mutswari wa yena loko ntsena a n’wi byela leswaku a tlula nawu wa Xikwembu.—Mintirho 5:29.
DYONDZA SWO TALA
I VAMANI LAVA ENDLAKA KU RHANDZA KA YEHOVHA NAMUNTLHA?
I Yini Vugandzeri Bya Ndyangu?
Xiya ndlela leyi lunghiselelo leri ri nga ku pfunaka ha yona leswaku u tshinela eka Yehovha ni ku tiyisa vuxaka bya ndyangu wa wena.


text:
LUKA 8:16-18
- Eka dyondzo leyi hi hundzeke eka yona, Yesu a fanisa ku hangalaka ka Mfumo wa yena hi nsimu leyi ku byariweke eka yona, leswaku a yi ta bindzula swinene. Eka xigava lexi, a fananisa ni rivoni leri tisaka ku vonakala laha ri vekiweke kona. Eka swifaniso leswi hi swimbiri a nwinyi a ni ku langutela ka ku amukela swo karhi. Eka xo sungula, mihandzu kutani sweswi, mafurha. A xikongomelo i ku kuma ku vonakala.
- A misava hinkwayo yi tsondzeriwile hi munyama emoyeni kutani a vanhu va xanisiwa hi wona. Va ti khungunya, va wa ni ku ti vavisa. Van’wana naswona va fa. A vanhu lava a vutomi by avona byi nga voningeriwiki hi Xikwembu, a va tsumbuli nghozi leyi nga ku va landzeleleni. Va fana ni mavoningo lama nga lumekiwangiki, lawa nwinyi a fambaka na wona emunyameni. Loko va famba eka swo karhi hi ku hantlisa va kwheketa kumbe va khuguka va wa. A rivoni ri onhaka kumbe ri onhaka swi nga ah koteki leswaku ri lulamisiwa ri tlhela ri voninga.
- A hi hleketeni hi hoxe hi xifaniso laha Hosi yi rhendzelekaka na yi tamele xikutso xo tala hi mafurha ni metchiso. Kunwana ni ku n’wana laha a kumaka munhu la lavaka rivoningo ra ntiyiso wa vutomi, a chela vutomi bya yena byi tala mi mafurha, a nga Moya lowo Kwetsima kutani a lumeka rivoni ra yena. Swi vula leswaku a lumeka moya wa yena ni miehleketo ya yena leswaku swi twisisa ni ku amukela Evhangeli. A munhu la amukeleke rivoningo ra moya hi ndlela leyo, a hundzuka muhlengeri wa tinyiko tikulu, kutani a fanele ku ti tirhisa leswaku alumeka vutomi bya van’wani.
- A xihoxo xikulu lexi hi ng axi endlaka, i ku funengeta rivoni ra hina hi swilo kumbe ku ri veka ehansi ka mubedo kumbe ku voningele hina hoxe ntsena. Leswi vula ku dyondza Bibele hi ri hoxe ekaya, hi ya ekerekeni hi sonto, hi xixima Xikwembu hi ku xi dzunisa ni ku xi gandzela, kambe hi nga endli leswaku rivoni ra hina ri voninga loko hi ri ni lava nga pfumeriki. Loko hi endla leswi hi komba leswaku hi ni mankolo, naswona hi hlundzukisa Xikwembu. Ku nga ri khale u ta fanela ku kuma nhonga. Swi nga endla leswaku u pfumala ku rhula hikuva u ve ni tingana hikwalaho ka yena.
- Swi nga endleka u tumbeta rivoni ra wena hikuva u chava ku lahlekeriwa hi ntirho wa wena. A mutholi wa wena a nga ku rhuma ku endla swilo leswi nga xidyoho emahlweni ka Xikwembu. Ematshanwini ya ku ala, who miyela yi ku chava ku hlongoriwa. A vatirhi-kuloni va nga tikomba na va nga tshembekanga, va yiva swilo swa mulungu wa vona. Wena u swi tiva kambe u miyela ni ku filhela mulungu wa wena hi ku chava ku pfukeriwa hi vanghana va wena. Loko u endla tano, u le ku tumbeteni ka rivoni ra wena ehansi ka mubedo. Loko vanhu va hlekula vito ra Hosi na wena u hlekula swinwe na vona. Loko u endla leswo, u le ku tumbeteni ka rivoni. Loko u veka rivoni ra wena ehansi ka xirhundzu, a ri nga kumi moya wo ringana leswaku ri pfurha, kutani endzhaku ka nkarhi ri nga timeka. Loko u sivela rivoningo ra wena ku voningela Yesu, a ripfumelo ra wena ra titimela naswona ri nga fa.
- A xivangelo xa ku lumeka rivoni, hileswaku ri voninga. A nwinyi wa rivoni a luze mali a xava rivoni, mafurha ni menchiso. Kutani a lava leswaku a rivoni ra yena ri lumekiwa ri ta tisa ku vonakala endlwini ya yena. Swi nga endleka u ri munhu wo sungula endjangwini wa wena kumbe eklasini ku amukela rivoningo ra Xikwembu. Xkwembu xi lava leswaku u veka rivoni ra wena ehenhla leswaku vanhu hinkwavo va kota ku vona. Ni van’wana va ta swi tsumbula leswaku ni ya vona mavoningo a ma voni. Va ta ta ka wena va ta ta vutisa leswi u ri amukeriseke xiswona rivoningo. Hambi loko u va hlamusela, a mavoningo ya vona ma tava ma nga tirhi, hi vula timbilu ta vona. Kutani Xikwembu xi ta chela Moya wa xona lowo Kwetsima etimbilwini ta vona kutani wu voningela vutomi bya vona. Kutani a rivoningo ri ta voninga emafastereni ya yindlo yoleyo kumbe eklasini, kutani vanhu vo tala va ta khumbeka va tshinelela kusuhi. A tiko hinkwaro ri nga voningiwa hikwalaho ka munhu un’we la vekeke rivoningo ra yena ehenhla.
- Hi ku veka mavoningo ya hina ehenhla ri voninga, hi hlongola munyama lowu tshamaka ematlhelweni ya hina. Eka Hlavutelo 12:11, hi dyondza hi Mukriste loyi a hluleke diavulosi: Va n’wi hlurile hi ngati ya Xinyimpfana ni hi marito ya vumbhoni bya vona, a va tsetselelanga vutomi bya vona emahlweni ka rifo. Loko Mukriste a pfumelela Hosi yi voninga vutomi bya yena hikwalaho ka vumbhoni lebyi a byi vulake, a ta kota ku nyima a tiyile emahlweni ka nala. Ku ni xivuriso lexi ngo, a munhu kumbe xiharhi lexi chavaka xi pfula mukandlu wa ku hluriwa.
- Va swi vula ku hluriwa hikolaho ka nchavo. Swa olova eka mbyana ya mahlundzu ku hlasela munhu. Loko wo tshama u miyerile, diyavulosi a ku twa ku miyela ka wena kutani a ku hlasela hi matlhelo hinkwawu, kambe loko a rivoningo ra wena ri voning aswinene, wa ku chava, hikuva a chava rivoningo leri nga kona eka wena. A rivoningo leri nga eka wena, ri paluxa vubihi bya yena. A ta ku hlasela kambe loko u ti seketela hi rito ra Xikwembu a ta baleka hi ku hantlisa.
- Loko a xikolo xi ala rito ra Xikwembu, sathana a ta phanga xikolo. A murhangeri wo karhi a ale ku pfumelela ku chamayeriwa rito ra Xikwembu a xikolweni xa yena. Siku rin’wana va hloleriwile hi ku kuma xin’wanana na xi chukumetiwile a xikoti. A n’whanyana a pswale n’wana wo kala a nga wupfanga. A a nga n’wi lavi n’wana luya, kutani a ringeta ku n’wi peta xikoti. Wa swi vona, loko a rivoningo ra Xikwembu a riyo voninga swi antswa a xikolweni lexiya, a a nga tave a werile endzingweni lowuya wa ku kuma nyimba, kutani a ya emahlweni hi ku dyoha hi ku ringeta ku ndzondzoveta n’wana a xikoti.
- Loko rivoningo ra Kriste ri voninga etikweni, a swighevenga swi ta baleka swiya endla vugevenga bya swona kule. Loko hi timbeta rivoningo ra hina ehansi ka mubedo, kumbe ehansi ka xirhundzu, a munyama wa moya wu ta hi rhendzela kutani Sathana a ta endla ku rhandza ka mbilu ya yena- Ku yiva, ku dlaya ni ku pfunya. A Vacriste ko tala va xaniseka hikwalaho ka ku tiarisa ka vona.
- Ni tshiki ni pfala hi ku ku khutaza. A rivoningo ri ni matimba ku tlula munyama. Exikarhi ma vusiku laha ku nga ni xinyama xikulu, a rivoningo ra menchiso, kandlelo kumbe xilaternana xi nga swi kota ku hangalasa munyama ematlhelweni ya wena. Xi nga ku pfuna ku vona nyoka endlwini ya wena leswaku u kota ku yi dlaya.
- Vana misava leyinene leyi bindzulaka mavele yo tala ni rivoni leri voningaka munyama.
PLEASE GO TO “CONTACT US” TO SEND US YOUR REQUEST, QUERY OR COMMENT


text:
A. MANGHENELO
Eminkarhini ya Testamente yakhale a Xikwembu xi vulavule ni vanhu hi vanhu lava a xi va vitana varhumiwa va xona, vaprofeta va xona, kutani a swifuyo a swi hisiwa tani hi magandzelo ya ndzivalelo ya swidyoho. A vanhu vo tala a va swi vona swi ri swa risima ku humesa magandzelo hi swifuyo, leswi nga kombisiwa hi Xikwembu hlamuselo wa sona eka Testamente.
1. A ngati ya swifuyo hambi hi ngati ya vanhu yi nge swi koti ku basisa swidyoho swa vanhu.
A ngati ya xifuyo yi nge swi koti ku hakela swidyoho swa. Va-heveru 10:4 yi swi veka erivaleni: “…Hikuva a swi koteki leswaku ngati ya timbuti yi susa swidyoho.” Hi ku fana, munhu a nge swi koti ku nyikela vutomi bya yena byi va gandzelo ra munhu kulobye leswaku Xikwembu xi ko xi nwi rivalela swidyoho swa yena, hikuva vanhu hinkwavo va dyohile kutani vutomi bya yena byi nga nyamisa gandzelo. Swi nga fana ni ku nyika xihiwa xa chaka a hosi exiluvelweni, a nyiko ya kona yi nga va xi poyilo.
2. Xikwembu hi xoxe xi nyikele gandzelo ro hetiseka.
Xikwembu a xi swi tiva leswaku munhu a nga na nchumu xo nyikela leswaku swidyoho funengetiwa. Hambiswiritano, hikuva xi ri mutumbuluxi wa munhu nikuva xi nwi rhandza swinene, xi nyikele gandzelo leri nga funengeta swidyoho hinkwaswo, leswaku a kota ku tshinelela evukoneni bya xona ni ku tshama kusuhi na xona. A gandzelo leri I N’wana wa xona wa unwe, Hosi Yesu Kriste loyi a a hetisekile hikuva a nga tshamanga a dyoha. Yena a nyikeriwile leswaku a tswariwa ku kota munhu, kutani loko a kurile ni ku heta ntirho lowu a rhumiweke hi Tata wa yena, a vambiwa hikwalaho ka swidyoho swa vanhu. A Testamente leyintshwa leyi hi nga ku yi dyondzeni sweswi, yi vulavula hi vutomi, rifo ni ku pfuka ka Yesu Kriste ni hi laha hi nga hundzuriwaka hi kona hi ko hi fikelela eka xiyimo xa yena.
B. LUKA 1:26 A MAKUNGU YA KU RHUMELA MUPONISI MA HUMA EKA XIKWEMBU
A xa ku sungula, hi vona Xikwembu xi rhumela ntsumi ya xona. Tani hi laha hi vulavuleke hi kona eka xiahluku xa A2, a makungu ya ku rhumela muponisi ma huma eka Xikwembu; a munhu a a nga ta swi kota ku hleketa hi makungu yo tani.
A munhu a ringete swo tala leswaku a kota ku kuma ku rhula ni Xikwembu. Van’wana va tseme minsinya va endla swifaniso swa vanhu. Kutani va khinsamela swifaniso leswi va swi endleke hi mavoko ya vona va swi gandzela, va swi khongela leswaku swi rivalela swidyoho swa vona ni leswaku swi va katekisa hi ku va nisela mpfula ni hinkwaswo leswi nga xivilelo eka vona. A va nyikela magandzelo eka swifaniso leswi ni ku tixeketela miri ya vona leswaku swi va amukela. Matiko man’wana ma gandzela mimoya ya vanhu lava feke hi ku tshemba ku kuma minkateko.
Eka xiahluku lexi xa matsalwa hi vona Xikwembu xi nga tsakisiwi hi makungu ni leswi munhu a swi endlaka, kutani xi endla makungu ya xona, laha xi rhumeke ntsumi, xirhumiwa xa le tilweni leswaku yi tata ta tivisa munhu hi wona.
C. LUKA 1:27: XIKWEMBU XI TIRHISA MUNHU LESWAKU MAKUNGU YA XONA MA HETISEKA
A xa vumbirhi, hi vona Xikwembu xi tirhisa munhu leswaku makungu ya xona ma endleka. Xi tirhise nhwana. A ku vanga nhwana wo huma eka ndyangu wa swifumi; a ku vanga nhwana wo saseka kumbe xiyimo xo tlula vanhwana van’wana, kambe kuve nhwana wa xiyimo xa le hansi, naswona wo huma eka tiko ra xiyimo xa le hansi.
D. LUKA 1:27: A NHWANA LOYI MARIYA, A A RI TOMBHI
Hambiswiritano, a ku ri ni swa risima eka Mariya; a a ri tombhi. Naswona a a ri ni tanga yo ringana ku tekiwa, kutani a a vutiwile hi djaha. A va ri vantshwa lava a va tihlayisile leswaku va nghenela ta vukati hi muchato. Mariya a a swi tiva leswaku Xikwembu xi lava leswaku swi va hi laha xi vuleke hi kona, ni leswaku a ku rhandza ka Xikwembu a ku ri ka risima ku tlula ku navela ka yena ka ntumbuluku kumbe ka vanghana va yena. A ti byele leswi: “ A ni nga tinyiketi eku ringeni ka nala leswaku ni endla leswi van’wana vanhwana va endlaka swona. Ni ta tihlayisa.”
Hi yona ntombhi leyi, Mariya, leyi Xikwembu xi yi voneke loko xi langute misaveni. Yi yena loyi xi n’wi hlawuleke loko xi rhumele ntsumi ya xona. Twana leswi ntsumi yi vuleke swona: “ Xewani, wena la katekisiweke! Xikwembu xi na wena.”
Xana u hleketa leswaku Xikwembu a xi tava xi vule marito yo taniya eka munhu loyi a hanyeke vutomi byo homboloka xana? U hleketa leswaku Xikwembu a xi tava xi hlawule ngwavava leswaku yi va mana wa N’wana wa xona? E-E! I ntiyiso leswaku a kuna munhu la kwetsimeke naswona la hetisekeke tani hi laha Xikwembu xi hetisekeke hi kona, kambe loko hi venga xidyoho, ni loko hi kombela Hosi leswaku yi hi nyika matimba yo hanya vutomi byo tenga, xa hi vona xi tlhela xi hi tsakela, kutani xi ku etimbilwini ta hina: “Xewani, n’wina lava katekisiweke ngompfu! Hosi yina.”
E. LUKA 1:28-30: MARITO YO SUNGULA YA MARIYA
Wu ve wihi hlamulo wa Mariya? A a chava a tlhela a tivutisa: “Xana ku humelela yini eka mina? Hikwalaho ka yini ntsumi yi ta ka mina? Xana no lava ku fa ke??”
Swa ha endleka eka vanhu vo tala leswaku va khomiwa hi ku chava loko va hlangana ni swiyimo swo kala swi nga tolovelekanga, va swi vona onge va ta humeleriwa hi swilo swo chavisa. Xikwembu xa swi tiva, kutani xi vulavurile hikwalaho ka ntsumi ya xona xi hantlisile xi nwi vevukisela hi ku vula leswaku:, “U nga chavi, hikuva u kume tintswalo eka Xikwembu.”
F. LUKA 1:30-33: A MAKUNGU YA XIKWEMBU A MA RI YA KU N’WI KATEKISA
Xikwembu xa hi rhandza swinene. A hi Xikwembu lexi nga ku secheni ka milandzu ya hina, xi lava lswi xi nga hi khatisaka hi swona. Xi lava ku hi katekisa ni ku hi humelerisa xi khapakhapisa timbilu ta hina hi ku rhula. Xi lava ku hi nyika vumundzuku byo tsakisa ni hinkwaswo swo saseka leswi hi swi navelaka. Xana wa pfumela leswo ke? Xana wa pfumela leswaku a mutumbuluxi wa tilo ni misava i Xikwembu xa kahle xana? Xana wa pfumela leswaku xa ku rhandza ke? Swi nga endleka u xaniseke ngopfu emavokweni ya vanhu, kutani swi va swona leswi ku endlaka u tshama eku chaveni. Laha misaveni kuna vanhu vo tala vo homboloka, kambe Xikwembu i xikulu ku va tlula hinkwavo, kutani hina hi fanele ku tshikela vutomi bya hina emavokweni ya xona. Eka Va-Heveru 11:6, hi hlaya leswaku, hi fanele ku pfumela leswaku Xikwembu xi kona ni leswaku hi xona muhakeri wa lava xi lavaka hi ku hetiseka.
Hi swona leswi Mariya a swi tsumbuleke; leswaku Xikwembu xi lava ku n’wi katekisa. Xana a xi lava ku n’wi katekisa njhani? Xikwembu a xi lava ku nwi tirhisa hi ndlela yo hlamarisa emfun’wini wa xona, kutani xi nwi nyike n’wana wa mufana. Vanhwana vo tala va swi tsakela ku kuma vana. Enkarhini wa Mariya, a ku kuma n’wana wa mufana a swi ri ni hlamuselo wukulu swinene, hikuva a a ta yisa xivongo xa rixaka emahlweni tani hi mudya ndzhaka wa ndyangu naswona a a ri ntsaku wa tata wa yena.
Kambe loyi a a ta va n’wana wa risima hikuva a a ta vitaniwa n’wana wa Xikwembu xa le henhla henhla. Naswona a a tava Hosi ya mfumu lowu a wu nga ta va ni makumo. Wa nga vona ku kula ka xitshembiso lexi eka nhwana wa xiyimo xa le hansi, lexi a a fanele ku xi amukela, a ku veleka a Hosi, a Hosi leyi a yi nga tava hansi ka n’wana wa Xikwembu, a Hosi leyi a yi ta vumba mfumu wa yona lowu a wu ta va kona hi laha ku nga heriki, naswona a a ta hanya hi laha ku heriki! Wa nga vona risima ra mufana loyi! A marito ya ntsumi ma tave ma hlanganise hloko ya Mariya, ma nwi endla a nga swi twisisi leswaku swi ta endlisa ku yini. Ehenhla ka hinkwaswo, a swi nwi tikela ku swi amukela leswaku hinkwalaho ka yini xi nwi hlawurile.
G. LUKE 1:34-37: SWIVUTISO SWA MARIYA NI TINHLAMLO TA XIKWEMBU
Hi xihantla a fikeriwe hi miehleketo leyi nge: xana swi nga endlekisa kuyini, hikuva n’wana a velekiwa a ku laveka wanuna loyi a nga ta tivana na yena kutani Mariya a amukela mbewu ya yena. A swi se tshama swi humelela leswaku wansati a veleka n’wana loko a nga xurhisiwanga nyimba hi wanuna. A tibyela yena n’winyi ni swivutiso leswi swi ko swi fekela eka ntsumi: “Xana swi nga endleka ndjani hikuva a ndzi tivi wanuna?”
A vanhu vo tala va ni swivutiso mayelano ni Xikwembu swinwe ni marito ya xona tani hi laha ma tsariweke hi kona. A miehleketo yo tano yi yisa eku kanakaneni leswi endlaka leswaku vanhu vo tano nga kumi minkateko. Va fana ni magandlati ya lwandle lama yisiwaka hala ni hala hi moya.
Xana hi fanele ku endla yini loko swivutiso swo tani swi hi fikela? Hi fanele ku endla leswi Mariya a endleke swona: A vutise ntsumi ya: “Xana swi nga endlekisa kuyini leswi ndzi nga tivaniki ni wanauna? Xive xivutiso xo amukeleka lexi nga kala xi nga humi eka moya wa chaka naswona wo lwisa Xikwembu. Hikokwalaho a amukerile hlamulo ya yena: “Moya lowo Kwetsima wu ta xikela eka wena ni matimba ya la nge henhla-henhla ma ta ku funengeta; hikokwalaho n’wana lowo hlawuleka anga ta velekiwa, u ta vuriwa N’wana wa Xikwembu….Hikuva a ku na xilo na xin’we lexi hlulaka Xikwembu.” Leswi ntsumi yi nga swi vula hi leswi: “U tiyisile Mariya. Hi kuya hi ku vona ka vanhu a swi nge koteki. A wansati a nge xurhi nyimba hi ndlela yin’wana loko ku nga ri hi ku hlangana ni wanuna, kambe Xikwembu xa swi kota ku endla swilo leswi tsandzaka vanhu. A khuri leri ku ta va ntirho ntirho wa Moya lowu Kwetsima. A moya lowo Kwetsima wu xikela ehenhla ka wena. Kutani a ta chela mbewu eka wena leyi nga ta kula tani hi munhu la hanyaka.”
Xana u tshama u hlangana ni xivutiso lexi u nga hava hlamulo ya xona ke? Endla leswi Mariya a endleke swona. Unga lavi nhlamulo ehandle eka vanhu van’wana ku fana na wena, hikuva na vona va ta fana na wena u pfumaleke hlamulo. Veka xivutiso xa wena hi ku titsongahata eka Xikwembu u xi tshemba kutani xona xi ta ku hlamula.
Swi nga endleka u ku: “Swi vevukile akuva munhu a endla hi ndlela leyi, kambe mina ni munhu, a ni fanele ni ni matimba naswona ni lulamile ku hlamula swivutiso hinkwaswo. Xana vanhu va ta ku yini loko va ni vona ni khinsama ehansi ni khongela xana?” ntalo ka vanhu va swiyimo swa le henhla va tsumbule leswaku loko va titsongahata va khongela, va kuma matimba yo ya emahlweni va va tinhenha ni ku tirhisiwa hi Xikwembu. Xikwembu xa n’wi xixima munhu wa ku titsongahata naswona xa nwi tlakusa, kambe xi nyenya la titlakusaka naswona xa nwi tsongahata ni ku nwi veka etinganene.
H. LUKA1:38 : HLAMULO YA MARIYA EKA XIKWEMBU
Hinkwaswo leswi swi siyiwe loko Mariya a hlamuriwile swivutiso swa yena, leswi a swi sarile eka yena a ku ri k uvula ina eka ntsumi leswaku yi teka hlamulo ya yena yi yisa eka nwinyi wa yona. Xikwembu a xi hi endli hi lwisa ku navela ka hina. A ku na nhwana la nga tshuka a pfuka ni mixo a ti kuma a ri ni nyimba yo huma hi le ka Xikwembu. Mariya a swi tsumburile leswaku n’wana loyi a a nga ta tisa ntsaku ntsena, kambe ku vaviseka ni swirilo. A a vutiwile, kutani a ma tava wahi marito ya Yosefa djaha ra yena? Xana a a ta pfumela marito ya ntsumi, kumbe e-e, kumbe a a ta hleketa leswaku a nga tshembekanga eka yena? A maxaka ya yena, vatswari ni van’wana lava a va ri ni xiyimo xa le henhla ka vona, xana a va nwi fularhela ke? Xana a a ta va tinganeni Mariya? Xana a a ta va wa xiyimo xihi? Leswi swive swona swivutiso leswi a swi ta miehleketweni ya yena. Kambe a ye mahlweni a tshemba Xikwembu. Mariya a ye emahlweni a tshemba Xikwembu ni ku ti nyiketa eka xona hi ku swi rhandza. A nhlamulo ya yena yive leyi: “Ndzi nandza wa Hosi. A ku endliwe eka mina hi laha u vuleke hi kona.” Kutani ntsumi yi nwi sukela.
I. ESAYA 9:5: VUPROFETA BYO HUMA EKA TESTAMENTE YA KHALE
Sweswi a hi languteni ka N’wana loyi a a ta velekiwa. A ku velekiwa ka yena se a ku profetiwile eka madzana ya malembe lama hundzeke hi vaprofeta vo hambana-hambana, ngopfu-ngopfu hi Esaya. A N’wana loyi a a ta velekiwa a ri ni xiyimo xa munhu hi nkarhi ni siku leri lunghisiweke, naswona a a tava Xikwembu xa matimba hinkwawu, un’we na Tatana ni Moya lowo Kwetsima, naswona a a nga tava ni masungulu ni makumo hikuva a ambale vukwembu.
“Hi velekeriwe n’wana, hi nyikiwile n’wana wa mufana, vuhosi i bya yena; vito ra yena i “Mutsundzuxi, munhu wo hlamarisa, Xikwembu xa matimba, Tatana la nga riki na ku hela, Hosi ya ku rhula”. (Esa 9:6)
Eka Va-heveru 1:8, ku tsariwe leswi landzelaka: Kambe hi tlhelo ra N’wana, xi te: “Xiluvelo xa wena, we Xikwembu, ix a minkarhi ni minkarhi, nhonga ya wena ya vuhosi i nhonga ya ku lulama.” Ina, Yesu N’wana wa Xikwembu, a ringana ni Xikwembu Tatana ni Xikwembu Moya lowo Kwetsima, a hetisekile, a nga khumbiwi xidyoho, hikwalaho ka leswi, wa swi kota ku ta emisaveni tani hi xinyimpfana xo kala xivati a rhumiwile hi Tatana ku ta ta hi rivalela swidyoho swa hina a ti rhwexa swona.
PLEASE GO TO “CONTACT US” TO SEND US YOUR REQUEST, QUERY OR COMMENT


text:
Sayensi
Sayensi indlela yotumbuluxa, kuaka no hlela vutivi byi andlaleka hindlela yo hlamusela no vhumba hi ta mbangu.[nb 1][2]
Sayensi yihambanisiwa hi swiphemeu leswilandzelaka, Sayensi yantumbuluko leyi nga dyondzo hi ta misava leyivonakaka, Sayensi ya mahanyele ya vanhu leyi dyondzo ya vanhu na switshungu, naswona kuva na Sayensi yaximfumo yo fana na Dyondzo-Tinhlayo.
Alhazen hi yena loyi a simekeke ndlela ya kambisisa swilo ya sayensi ematikweni ya vuxa-vukarhi.[3][4][5]
Leswinga ndzeni
Matimu[Lulamisa | edit source]
Sayensi hikuya himongo wayona wo sungula akuri vito leri aritirhisiwa kuhlamusela vutivi byo karhi, kuhambana na dlela yokuma vutivi brokarhi. Hikukongoma imuhlovo wavutivi lebyi vaakatiko vakotaka to hlumausela no avelana hibyona. Hixikombiso, vutivi himatirhele ya swilo swantumbuluko byihlengeletiwe khale matimu yangase tsariwa etibukwini nswona byi tise tindlela to hleketa loku rharhanganeke. Leswi switikomba ekutumbuluxiweni ka tikhalendara leti rharhanganeke, tindlela to sweka swimilana leswingana vuxungu leswaku swudyeka, na ku aka miako yo leha kufana na tiphiramidi.
Ndlela ya endla Sayensi[Lulamisa | edit source]
Ndlela yo endla sayensi iku lava ku hlamusela swiendlakalo swantumbuluko hi kuengeta engeta.[nb 2] kuvhumba vhumba indlela yin'wana ya sayensi yo hlanganiso switandzaku eka swivangelo.
loko vuvhumbi byi hambana naswutandzaku, bya thsikiwa ivikuvhumbiwa ndlela yinwana.[29] Kambe loko vutivi byikota kuvhumba switandhzaku naswona vumbhoni byikhomeka, vutivi byebyo bya engeteriwa eka swiyenge swa Sayensi leyi amukeriweke.[30]
Dyondzo-Tinhlayo na Sayensi[Lulamisa | edit source]
Dyondzo-Tinhlayo iyankoka ngopfu eka Sayensi. Dyondzo-Tinlhayo yifana na ririmi leri kotaka kuhlamusela Sayensi. Kuxopaxopa naku hlengeleta mimpimo kuhlanganisa na ku vhumba switandzaku swa Vutivi bya Sayensi hakanyingi swilava kutirhisiwa ka dyondzo-tinhlayo.
Vavasati eka tidyondzo ta Sayensi[Lulamisa | edit source]
Sayensi hakanyingi yitale ku dyondziwa notirhisiwa hi vaxinuna kambe ahinkarhi hinkwawo.[nb 3] Vavasati khale nakhaleni avatshamele ku langutana na xihlawuhlawu e mintirweni nale tidyondzweni ta Sayensi.[nb 4][6]
Tinoti hi Sayensi[Lulamisa | edit source]
- ↑ "... modern science is a discovery as well as an invention.
- ↑ di Francia 1976, p. 13: "The amazing point is that for the first time since the discovery of mathematics, a method has been introduced, the results of which have an intersubjective value!"
- ↑ Women in science have included:
- ↑ Nina Byers,Contributions of 20th Century Women to Physics which provides details on 83 female physicists of the 20th century.
Swikombo na mintshaho[Lulamisa | edit source]
- ↑ "Nobel Prize Facts".
- ↑ Wilson, Edward (1999).
- ↑ Haq, Syed (2009).
- ↑ Sabra, A. I. (1989).
- ↑ http://www.light2015.org/Home/ScienceStories/1000-Years-of-Arabic-Optics.html
- ↑ Bonnie Spanier, From Molecules to Brains, Normal Science Supports Sexist Beliefs About Differences, The Gender and Science Reader ( New York: Routledge 2001)


text:
Mahungo Manene A Humako Ke Xikwembu!
Hi wahi mahungo manene a humako ke Xikwembu? Hi yini hi ma tshemba? Buku leyi yi hlamula mivutiso ye vanhu vo tala hehleni ke Bibele.
Hi Nga Pfuniwa Njhani Hi Buku Leyi
Buku leyi yi ta ku pfuna ku dyondza ku suka ke Riti le Xikwembu, yi nga Bibele. Vona eku u tirhisa njhani Bibele la wena ku kuma tihlamulo.
Hi Wahi Mahungo Manene?
Dyondza eku hi wahi mahungo manene a humako ke Xikwembu, njhani a hi exihatla, leswi u nga yendlako.
Xikwembu Ni Mani?
Xikwembu xi ne vito nakambe xa hi cuvukela ke?
Xana Mahungo Manene A Huma Ke Xikwembu?
Hi nga tiva njhani eku swi nge le ke Bibele swe tiyiso?
Yesu Kreste Ni Mani?
Dyondza eku njhani Yesu a hi file, eku kutsulo i yini, ne ku u yendla yini ke sweswi.
Xikongomelo Xe Xikwembu Hehleni Ke Misava I Yini?
Bibele yi hlamusela eku njhani Xikwembu xi hi tumbuluxile misava, eku tihlupho ti ta hela rini, misava yi tava yi hi njhani ne lava va to hanya ka yona.
Hi Yihi Tshembo Yi Nga Kona Hehleni Ke Lava Va Feke?
Xini xi yendlekako loko hi fa? Xana hi ta vona maxaka ne vanghana va hina va feke?
Xini Mfumo We Xikwembu?
Ni mani Hosi ye Mfumo we Xikwembu, nakambe Mfumo u ta yendla yini?
Njhani Xikwembu Xi Pfumelela Vubihi Ne Maxanisa?
Vubihi byi sungulile njhani, njhani Xikwembu xi pfumelela tihlupho ku fika sweswi? Xana ku hlupheka ku ta hela?
Ndyangu Wa Wena U Nga Tsaka Njhani?
Yehovha, Xikwembu xe mutsako, xi lava eku mindyangu yi tsaka. Hlaya Bibele u twa eku vevanuna ne vevasati, vatswali ne vana va nga yendla njhani eku va tsaka.
U Nga Tiva Njhani Ku Khongela Ke Tiyiso?
Ku ne ndlela yin’we ye ku khongela ke tiyiso ke? Hlaya swilo tlhanu swi kombetako vakhongeli ve tiyiso.
Minawu Ye Xikwembu Yi Nga Hi Pfuna Njhani?
Yesu u tlhamusele eku njhani hi lava ku rhangeliwa nakambe hi yihi minawu mimbirhi ye koka ye Bibele.
U Nga Tshinela Njhani Ku Suhani Ne Xikwembu?
Lava eku u tiva eku Xikwembu xa yengisa mikhongelo hikwayo, hi nga khongela njhani, nakambe hi nga yendla yini xin’wani eku hi tshinela ku suhani ne Xikwembu.
Hi Wahi Mahungo Manene Hehleni Ke Vukhongeli?
Xana ku tava ne karhi eku vanhu hikwavo va khomanisiwa ke ku khongela Xikwembu xin’we xe tiyiso?
Njhani Xikwembu Xi Hine Hlengeletano?
Bibele yi vula eku njhani Vakreste ve tiyiso va hlengeletana nakambe a va yendlisa ku yini.
Njhani U Fanele Ku Fambela Mahlweni?
Ku tiva ka wena Xikwembu ne Riti la xona ku nga pfuna njhani van’wani? Hi byi hi vuxaka u nga vako na byona ne Xikwembu?


text:
NDZIMA YA VUNHARHU
Hi Xihi Xikongomelo Xa Xikwembu Hi Misava?
Hi xihi xikongomelo xa Xikwembu hi vanhu?
Hi yihi ndlela leyi Xikwembu xi tlhontlhiweke ha yona?
Xana vutomi byi ta va njhani enkarhini lowu taka la misaveni?
1. Hi xihi xikongomelo xa Xikwembu hi misava?
ENTIYISWENI Xikwembu xi ni xikongomelo lexi tsakisaka hi misava. Yehovha u lava leswaku yi tala hi vanhu lava tsakeke ni lava hanyeke kahle. Bibele yi vula leswaku ‘Xikwembu xi rime ntanga aEdeni’ nileswaku xi ‘endle leswaku ku mila murhi wun’wana ni wun’wana lowu navelekaka ematihlweni ya munhu ni lowu fanelekaka ku dyiwa.’ Endzhaku ka loko Xikwembu xi vumbe wanuna wo sungula ni wansati, ku nga Adamu na Evha, xi va veke ekaya leri ro xonga kutani xi ku eka vona: “Tswalanani mi andza, mi tata misava, mi yi fuma.” (Genesa 1:28; 2:8, 9, 15) Hikwalaho, a ku ri xikongomelo xa Xikwembu leswaku vanhu va va ni vana, va ndlandlamuxa kaya leri a ri ri ntanga leswaku ri tata misava hinkwayo nileswaku va khathalela swiharhi.
2. (a) Hi swi tivisa ku yini leswaku xikongomelo xa Xikwembu hi misava xi ta hetiseka? (b) Hi ku ya hi Bibele, i vamani lava nga ta hanya hi masiku?
2 Xana u ehleketa leswaku xikongomelo xa Yehovha Xikwembu hi vanhu xa leswaku va hanya emisaveni leyi nga paradeyisi xi ta kala xi hetiseka? Xikwembu xi ri: “Ndzi swi vurile . . . ndzi ta tlhela ndzi swi endla.” (Esaya 46:9-11; 55:11) Ina, leswi Xikwembu xi tiyimiseleke ku swi endla xi ta swi endla hakunene! Xi vula leswaku ‘misava leyi a xi yi tumbuluxelanga swa hava kambe xi yi vumbele leswaku ku akiwa eka yona.’ (Esaya 45:18) I vanhu va muxaka muni lava Xikwembu a xi lava leswaku va hanya emisaveni leyi? Naswona a xi lava leswaku va hanya nkarhi wo tanihi kwihi eka yona? Loko Bibele yi hlamula yi ri: “Lavo lulama va ta dya ndzhaka ya misava, va ta tshama eka yona hi masiku.”—Pisalema 37:29; Nhlavutelo 21:3, 4.
3. Hi swihi swiyimo leswi vangaka gome leswi nga kona emisaveni naswona leswi swi tlakusa swivutiso swihi?
3 Swi le rivaleni leswaku leswi a swi si endleka. Sweswi vanhu va vabya ivi va fa; va lwa va dlayana. Ku ni leswi nga fambangiki kahle. Hambiswiritano, a swi kanakanisi leswaku Xikwembu a xi nga tiyimiselanga leswaku misava yi va hi ndlela leyi yi nga xiswona namuntlha! Timhaka ti onhake kwihi? Ha yini xikongomelo xa Xikwembu xi nga hetisekanga? Etibukwini ta matimu leti tsariweke hi vanhu, a yi kona leyi nga hi nyikaka nhlamulo hikuva timhaka ti onhake le tilweni.
MASUNGULO YA NALA
4, 5. (a) Kahle-kahle i mani la vulavuleke na Evha hi ku tirhisa nyoka? (b) Swi nga tisa ku yini leswaku munhu loyi a nga tshama a va lonene, la tshembekaka a hundzuka khamba?
4 Buku yo sungula ya Bibele yi hi byela hi mukaneti wa Xikwembu la humeleleke entangeni wa Edeni. U vuriwa “nyoka” kambe a a nga ri nyoka ya xiviri. Buku yo hetelela ya Bibele yi vula leswaku hi ‘loyi a vuriwaka Diyavulosi na Sathana, la xisaka misava hinkwayo leyi akiweke.’ U tlhela a vuriwa “nyoka ya khale.” (Genesa 3:1; Nhlavutelo 12:9) Ntsumi leyi ya matimba kumbe xivumbiwa lexi nga vonakiki xa moya, xi tirhise nyoka leswaku xi kota ku vulavula na Evha, tanihi laha munhu la tlhariheke a nga endlaka onge rito ra yena ri huma eka xipopana. Swi le rivaleni leswaku munhu yoloye wa moya a a ri kona loko Xikwembu xi vumba misava leswaku vanhu va ta tshama eka yona.—Yobo 38:4, 7.
5 Hambiswiritano, leswi swivumbiwa hinkwaswo swa Yehovha swi hetisekeke, i mani la endleke loyi a vuriwaka “Diyavulosi” kumbe “Sathana”? Handle ko tipfinyinga, un’wana wa vana lava va Xikwembu va moya, lava nga ni matimba, u tihundzule Diyavulosi hi yexe. Xana sweswo swi kotekise ku yini? Phela, namuntlha munhu loyi a a lulamile naswona a tshembeka, a nga hundzuka khamba. Xana sweswo swi endlekisa ku yini? Munhu yoloye a nga pfumelela ku navela ko biha leswaku ku dzima timitsu embilwini ya yena. Loko a tshamela ku anakanya hi ku endla swilo sweswo swo biha, u ya a navela ku swi endla. Kutani loko o tshuka a kuma nchumu lowu ku nga khale a ri karhi a wu lava, a nga ha wu yiva.—Yakobo 1:13-15.
6. Swi tise ku yini leswaku n’wana wa Xikwembu wa moya, la nga ni matimba, a hundzuka Sathana Diyavulosi?
6 Hi swona leswi endlekeke eka Sathana Diyavulosi. Swi tikomba onge u xi twile Xikwembu loko xi byela Adamu na Evha leswaku va va ni vana va tata misava. (Genesa 1:27, 28) Swi le rivaleni leswaku Sathana u te: ‘Phela, vanhu lava hinkwavo va nga gandzela mina ku ri ni ku va va gandzela Xikwembu!’ Hiloko ku navela ko biha ku ya ku dzima timitsu embilwini ya yena. U hetelele a teke goza ra ku kanganyisa Evha hi ku hembela Xikwembu. (Genesa 3:1-5) Hi ndlela yoleyo u hundzuke “Diyavulosi,” leswi vulaka “Mulumbeti.” Hi nkarhi lowu fanaka u hundzuke “Sathana,” leswi vulaka “Mukaneti.”
7. (a) Ha yini Adamu na Evha va file? (b) Ha yini vana hinkwavo va Adamu va dyuhala ivi va fa?
7 Sathana Diyavulosi u xise Adamu na Evha hi mano ya yena leswaku va nga xi yingisi Xikwembu. (Genesa 2:17; 3:6) Kutani va hetelele va file hikuva Xikwembu a xi vurile leswaku loko va nga xi yingisi, va ta fa. (Genesa 3:17-19) Leswi Adamu a a nga ha hetisekanga hikwalaho ka xidyoho, vana va yena hinkwavo va tswariwe va ri ni xidyoho. (Varhoma 5:12) Leswi swi endlekeke ha yena hi nga swi fanisa ni pani ra ku baka xinkwa. Loko pani ri phatekile, ku endleka yini hi swinkwa leswi bakiwaka hi rona? Lofo ha rin’we ri huma ri phatekile kumbe ri nga hetisekanga. Hilaha ku fanaka, munhu ha un’we u tswariwa a “phatekile” hikwalaho ka leswi Adamu a nga hetisekangiki. Hi yona mhaka leyi vanhu hinkwavo va dyuhalaka ivi va fa.—Varhoma 3:23.
8, 9. (a) Swi tikomba onge hi xihi xihehlo lexi Sathana a hehleke Xikwembu ha xona? (b) Ha yini Xikwembu xi nga hatliselanga ku dlaya vaxandzuki volavo?
8 Entiyisweni loko Sathana a endla leswaku Adamu na Evha va dyohela Xikwembu, a a hlohlotela moya wa ku xandzuka. A a sola ndlela leyi Yehovha a fumaka ha yona. Kahle-kahle, Sathana a a ku: ‘Xikwembu i mufumi wo biha. Xi byela vanhu va xona mavunwa ivi xi va tsona swilo leswinene. Vanhu a va fanelanga va fumiwa hi Xikwembu. Va nga tiendlela swiboho eka leswinene ni swo biha. Naswona va ta tiphina hi vutomi loko va fumiwa hi mina.’ Xana Xikwembu a xi ta xi lunghisa njhani xihehlo xo tano xa xisandzu? Van’wana va ehleketa leswaku Xikwembu a xi fanele xi dlaye vaxandzuki volavo. Kambe, xana sweswo a swi ta va swi herise xihehlo xa Sathana? Xana a swi ta va swi kombisile leswaku ndlela leyi Xikwembu xi fumaka ha yona yi lulamile?
9 Vululami lebyi hetisekeke bya Yehovha a byi nga ta n’wi pfumelela leswaku a hatlisela ku dlaya vaxandzuki volavo. U swi vonile leswaku a ku laveka nkarhi leswaku xihehlo xexo xa Sathana xi lulamisiwa hi ndlela leyinene ni leyi nga ta kombisa leswaku Diyavulosi i muhembi. Hiloko Xikwembu xi endla xiboho xo tshika vanhu va tifuma va ri karhi va kuceteriwa hi Sathana. Leswaku hikwalaho ka yini Yehovha a endle tano ni leswaku ha yini a pfumelele leswaku ku hundza nkarhi wo leha swonghasi a nga si tlhantlha mphikamakaneta leyi, swi ta hlamuseriwa eka Ndzima 11 ya buku leyi. Kambe, mhaka leyi hi faneleke hi anakanyisisa ha yona hi leyi: Xana Adamu na Evha va endle kahle hi ku yingisa Sathana loyi a a nga si tshama a va endlela nchumu ni wun’we lowunene? Xana a swi ri swinene ku va va pfumele leswaku Yehovha, loyi a va nyikeke swilo hinkwaswo, i muhembi la nga ni tihanyi? Xana wena a wu ta va u endle yini?
10. U nga swi hlamula njhani swihehlo leswi Sathana a hehlaka Yehovha ha swona?
10 I swinene ku anakanyisisa hi swivutiso leswi hikuva un’wana ni un’wana wa hina namuntlha, u langutana ni mphikamakaneta yoleyo. Ina, na wena u ni lunghelo ro hlamula swihehlo leswi Sathana a hehlaka Yehovha ha swona. U nga pfumela leswaku Yehovha a va Mufumi wa wena kutani u pfuneta eku paluxeni ka mavunwa ya Sathana. (Pisalema 73:28; Swivuriso 27:11) Khombo ra kona, vanhu vo tala namuntlha emisaveni leyi a va swi lavi ku endla tano. Sweswo swi tlakusa xivutiso xa nkoka lexi nge, Xana kahle-kahle Bibele yi dyondzisa leswaku Sathana u fuma misava leyi?
I MANI LA FUMAKA MISAVA LEYI?
11, 12. (a) Xana ndzingo lowu Sathana a ringeke Yesu ha wona wu swi kombisa hi ndlela yihi leswaku misava leyi yi fumiwa hi Sathana? (b) I yini xin’wana lexi kombisaka leswaku Sathana hi yena la fumaka misava leyi?
11 Yesu a nga si tshama a swi kanakana leswaku misava leyi yi fumiwa hi Sathana. Hi ndlela yo karhi ya singita, Sathana u tshama a kombisa Yesu “mimfumo hinkwayo ya misava ni ku vangama ka yona.” Hiloko Sathana a n’wi tshembisa a ku: “Swilo leswi hinkwaswo ndzi ta ku nyika swona loko wo nkhinsama u ndzi gandzela.” (Matewu 4:8, 9; Luka 4:5, 6) Anakanya hi mhaka leyi. Xana Sathana a a ta ringa Yesu hi ku n’wi nyika mimfumo ya misava loko misava leyi a yi nga fumiwi hi yena? Yesu a nga yi kanetanga mhaka ya leswaku mimfumo hinkwayo ya misava i ya Sathana. Hakunene Yesu a a ta va a kanete mhaka yoleyo loko mimfumo leyi a yi nga lawuriwi hi Sathana.
12 I ntiyiso leswaku Yehovha i Xikwembu xa Matimba Hinkwawo, Muvumbi wa vuako lebyi hinkwabyo byo hlamarisa. (Nhlavutelo 4:11) Nilokoswiritano, a ku kona laha Bibele yi vulaka leswaku Yehovha Xikwembu kumbe Yesu Kreste i mufumi wa misava leyi. Entiyisweni, Yesu u vule hi ku kongoma leswaku Sathana i “mufumi wa misava leyi.” (Yohane 12:31; 14:30; 16:11) Bibele yi tlhela yi vula leswaku Sathana Diyavulosi i “xikwembu xa mafambiselo lawa ya swilo.” (2 Vakorinto 4:3, 4) Loko muapostola Yohane la nga Mukreste a tsala hi ta mukaneti loyi kumbe Sathana, u te: “Misava hinkwayo yi le hansi ka matimba ya lowo homboloka.”—1 Yohane 5:19.
NDLELA LEYI MISAVA YA SATHANA YI NGA TA HERISIWA HA YONA
13. Ha yini ku ri ni xilaveko xa misava leyintshwa?
13 Loko lembe rin’wana ni rin’wana ri ri karhi ri hundza, vubihi bya misava byi ya byi nyanya. Yi tele hi masocha lama tshamaka ma ri eku lweni, van’watipolitiki lava nga tshembekiki, varhangeri va vukhongeri lava kanganyisaka ni swigevenga leswi nga riki na ntwela-vusiwana. Misava hinkwayo yi le ka xiyimo lexi ku hundzula xona ku nga ku tlanga hi nkarhi. Bibele yi vula leswaku nkarhi wu le kusuhi wa leswaku Xikwembu xi herisa misava leyi yo biha hi nyimpi ya xona ya Armagedoni. Sweswo swi ta endla leswaku ku simekiwa misava leyintshwa yo lulama.—Nhlavutelo 16:14-16.
14. I mani loyi Xikwembu xi n’wi hlawuleke leswaku a va Hosi ya Mfumo wa xona naswona sweswo swi profetiwe hi ndlela yihi?
14 Yehovha Xikwembu u hlawule Yesu Kreste leswaku a va Hosi ya Mfumo wa Yena wa le tilweni, kumbe hulumendhe. Khale ka khaleni, Bibele yi profete yi ku: “Hi velekeriwe n’wana, hi nyikiwe n’wana wa jaha; naswona ku fuma ka vuhosana ku ta va ekatleni ra yena. Kutani vito ra yena u ta thyiwa . . . Hosana ya Ku Rhula. Ku tala ka ku fuma ka vuhosana ni ku rhula a swi nge vi na makumu.” (Esaya 9:6, 7) Malunghana ni mfumo lowu, Yesu u dyondzise valandzeri va yena leswaku va khongela va ku: “Mfumo wa wena a wu te. Ku rhandza ka wena a ku endleke emisaveni, hilaha ku endlekaka hakona etilweni.” (Matewu 6:10) Hilaha hi nga ta swi vona hakona loko hi ya emahlweni ni buku leyi, ku nga ri khale Mfumo wa Xikwembu wu ta susa mimfumo ya misava leyi ivi wu sala wu fuma wu ri woxe. (Daniyele 2:44) Kutani Mfumo wa Xikwembu wu ta tisa misava leyi nga paradeyisi.
MISAVA LEYINTSHWA YI TSHINELE!
15. “Misava leyintshwa” i yini?
15 Bibele ya hi tiyisekisa yi ku: “Ku ni matilo lamantshwa ni misava leyintshwa leswi hi swi rindzeleke hi ku ya hi xitshembiso xa [Xikwembu], naswona ku ta va ni ku lulama eka swona.” (2 Petro 3:13; Esaya 65:17) Minkarhi yin’wana loko Bibele yi vulavula hi “misava” yi va yi vulavula hi vanhu lava hanyaka eka yona. (Genesa 11:1) Kutani “misava leyintshwa” yo lulama i vanhu lava amukelekaka eka Xikwembu.
16. Hi yihi nyiko ya risima leyi Xikwembu xi nga ta yi nyika lava amukelekaka eka xona naswona hi fanele hi endla yini leswaku hi yi kuma?
16 Yesu u tshembise leswaku emisaveni leyintshwa, vanhu lava nga ta amukeleka eka Xikwembu va ta kuma nyiko ya “vutomi lebyi nga heriki.” (Marka 10:30) Hi kombela u pfula eka Yohane 3:16 na 17:3 eBibeleni ya wena, kutani u hlaya leswi Yesu a vuleke leswaku hi fanele hi swi endla leswaku hi kuma vutomi lebyi nga heriki. Sweswi vona mikateko leyi Bibele yi tshembisaka leswaku yi ta kumiwa hi lava va faneriwaka hi nyiko yoleyo leyi humaka eka Xikwembu loko misava yi ta va yi ri Paradeyisi.
17, 18. Hi nga tiyiseka njhani leswaku ku ta va ni ku rhula ni nsirhelelo emisaveni hinkwayo?
17 Vubihi, nyimpi, vugevenga ni madzolonga swi ta va swi nga ha ri kona. “Lowo homboloka a nge he vi kona . . . Kambe lavo rhula va ta dya ndzhaka ya misava.” (Pisalema 37:10, 11) Ku ta va ni ku rhula hikuva ‘Xikwembu xi ta herisa tinyimpi ku ya fika emakumu ya misava.’ (Pisalema 46:9; Esaya 2:4) Kutani “lowo lulama u ta hluka, ni ku rhula ku ta andza ku fikela n’weti wu nga ha vi kona”—leswi vulaka leswaku ku rhula ku ta va kona hilaha ku nga heriki!—Pisalema 72:7.
18 Vagandzeri va Yehovha va ta tshama va sirhelelekile. Minkarhi hinkwayo loko Vaisrayele lava hanyeke enkarhini wa ku tsariwa ka Bibele va yingisa Xikwembu, a va tshama va sirhelelekile. (Levhitika 25:18, 19) Mawaku ndlela leyi swi nga ta tsakisa ka yona ku tiphina hi nsirhelelo lowu fanaka eParadeyisini!—Esaya 32:18; Mikiya 4:4.
19. Hi swi tivisa ku yini leswaku ku ta va ni ndzalo ya swakudya emisaveni leyintshwa ya Xikwembu?
19 Swakudya a swi nge he kayiveli. Mupisalema u yimbelele a ku: “Ku ta va ni mavele yo tala emisaveni; ma ta khapakhapa etinhlohlorhini ta tintshava.” (Pisalema 72:16) Yehovha Xikwembu u ta katekisa vanhu va yena vo lulama, “kunene misava yi ta humesa swimila swa yona.”—Pisalema 67:6.
20. Hi nga tiyiseka njhani leswaku misava hinkwayo yi ta hundzuka paradeyisi?
20 Misava hinkwayo yi ta hundzuka paradeyisi. Ku ta akiwa makaya lamantshwa yo xonga ni mintanga etikweni leri a ri onhiwe hi vanhu lava nga ni xidyoho. (Esaya 65:21-24; Nhlavutelo 11:18) Loko nkarhi wu ri karhi wu famba, swiphemu swa misava leswi nga ha riki na vanhu vo biha, swi ta lunghisiwa kukondza misava hinkwayo yi va ntanga wo saseka lowu nga ni mihandzu leyi vekaka ku fana ni ntanga wa le Edeni. Xikwembu a xi nge pfuki xi tsandzekile ku ‘pfula voko ra xona kutani xi enerisa ku navela ka xilo xin’wana ni xin’wana lexi hanyaka.’—Pisalema 145:16.
21. I yini lexi kombisaka leswaku vanhu ni swiharhi va ta hanyisana hi ku rhula?
21 Vanhu ni swiharhi va ta hanyisana hi ku rhula. Swivandzana ni swifuwo swi ta dya swin’we. Hambi ku ri xihlangi a xi nge swi chavi swiharhi leswi sweswi swi nga ni khombo.—Esaya 11:6-9; 65:25.
22. Ku ta endleka yini hi vuvabyi?
22 Vuvabyi byi ta hela. Leswi Yesu a nga Hosi ya Mfumo wa Xikwembu wa le tilweni, u ta tshungula vanhu hinkwavo lava vabyaka hi mpimo lowu tlulaka lowu a va tshunguleke ha wona loko a ha ri la misaveni. (Matewu 9:35; Marka 1:40-42; Yohane 5:5-9) Kutani “ku hava munhu la tshamaka kona la nga ta ku: ‘Ndza vabya.’”—Esaya 33:24; 35:5, 6.
23. Ha yini ku pfuxiwa ka vafi ku ta va nchumu lowu tsakisaka eka hina?
23 Varhandziwa va hina lava feke va ta pfuxiwa kutani va nga ha tlheli va fa. Hinkwavo lava etleleke emasirheni, lava nga emianakanyweni ya Xikwembu va ta pfuxiwa va tlhela va hanya. Entiyisweni, “ku ta va ni ku pfuxiwa ka lava lulameke ni ka lava nga lulamangiki.”—Mintirho 24:15; Yohane 5:28, 29.
24. U titwa njhani hi ku hanya emisaveni loko se yi hundzuriwe Paradeyisi?
24 Hakunene lava va hlawulaka ku yingisa Yehovha Xikwembu, Muvumbi wa hina Lonkulu, va tlhela va n’wi tirhela, va ta tiphina hi vumundzuku lebyi tsakisaka! Loko Yesu a tshembisa mudyohi loyi a feleke etlhelo ka yena, a ku: “U ta va na mina eParadeyisini,” a a vulavula hi Paradeyisi leya ha taka emisaveni. (Luka 23:43) I swa nkoka leswaku hi dyondza leswi engetelekeke ha Yesu Kreste, loyi a nga ta hi tisela mikateko leyi hinkwayo.


text:
Vhurifhi Vhu Bvaho Kha Tshigwada tshi Langaho
Ha Vhoṱhe Vha Funaho Yehova:
Yesu o ri: “Ndi hone ni tshi ḓo ḓivha mafhungo-ngoho, huno mafhungo-ngoho a ḓo ni vhofholola.” (Yohane 8:32) Eneo maipfi a ṱuṱuwedza lungafhani! Ee, zwi a konadzea u ḓivha mafhungo-ngoho, na kha ano ‘maḓuvha a vhufhelo’ a lemelaho o ḓalaho mazwifhi. (2 Timotheo 3:1) Naa ni kha ḓi zwi humbula musi ni tshi thoma u pfa mafhungo-ngoho o ṱalutshedzwaho ipfini ḽa Mudzimu? Zwi fanela u vha zwo ni takadza lungafhani!
Naho zwi zwa ndeme u vha na nḓivho yo teaho ya mafhungo-ngoho na u a vhudza vhaṅwe tshifhinga tshoṱhe, ri fanela u dovha ra ḓifara u tendelana nao. Uri ri kone u ita zwenezwo, ri fanela u ḓivhulungela lufunoni lwa Mudzimu. Zwenezwi zwi katela na mini? Maipfi e Yesu a a amba vhusikuni ha nga phanḓa ha lufu lwawe a fhindula yeneyi mbudziso. O vhudza vhaapostola vhawe vha fulufhedzeaho uri: “Arali ni tshi ita zwiné milayo yanga ya amba, ndi hone ní kha lufuno lwanga, vhunga na nṋe ndi tshi ita zwiné milayo ya Khotsi-anga ya amba, nda dzula ndí kha lufuno lwawe.”—Yohane 15:10.
Ṱhogomelani uri Yesu o dzula kha lufuno lwa Mudzimu nga u thetshelesa ndaela dza Khotsi awe. Na riṋe ri fanela u ita nga u ralo ṋamusi. U itela uri ri dzule lufunoni lwa Mudzimu, ri fanela u tshila u tendelana na mafhungo-ngoho ḓuvha ḽiṅwe na ḽiṅwe. Nga eneo madekwana, Yesu o ri: “Arali izwo ni tshi zwi ḓivha, ni na mashudu ni tshi zwi ita.”—Yohane 13:17.
Ri fulufhela nga mbilu yoṱhe uri heyi bugu i ḓo ni thusa uri ni bvele phanḓa ni tshi shumisa mafhungo-ngoho vhutshiloni haṋu nahone na ḓivhulungela ‘lufunoni lwa Mudzimu uri ni wane vhutshilo vhu sa fheli.’—Yuda 21.
Tshigwada Tshi Langaho Tsha Ṱhanzi Dza Yehova


text:
XANA BIBELE YI DYONDZISA YINI HAKUNENE? (NKONGOMISO WA DYONDZO)
XANA BIBELE YI DYONDZISA YINI?
Yesu Kreste I Mani? (Xiyenge 3)
Kambisisa timfanelo tin’wana leti Yesu a a ri na tona loko a ha ri laha misaveni ni leswi ti kombisaka swona hi Tata wakwe. Printa PDF leyi kutani u hlamula swivutiso.
SWIN'WANA EKA NHLENGELETO LOWU
Mfumo Wa Xikwembu I Yini? (Xiyenge 1)
Ha yini Xikwembu xi pfumela leswaku vanhu va fuma tanihi tihosi etilweni hambileswi xi nga ni tintsumi ta ntsandzavahlayi?
Ntshembo Wa Xiviri Hi Varhandziwa Va Wena Lava Feke (Xiyenge 1)
Loko u va ni gome, xana swi vula leswaku a wu na ntshembo hi ku pfuxiwa ka lava feke?
Ntshembo Wa Xiviri Hi Varhandziwa Va Wena Lava Feke (Xiyenge 2)
U nga n’wi hlamula njhani munhu loyi a vulaka leswaku mhaka ya ku pfuxiwa ka lava feke a hi ntiyiso?


text:
Yingisa Xikwembu Kutani U Hanya Hilaha Ku Nga Heriki
Muvumbi u lava ku hi kongomisa, a hi sirhelela ni ku hi katekisa.
Rito Ro Rhanga
Hikwalaho ka leswi xi rhandzaka vanhu, Xikwembu na xona xi dyondzisa vanhu ndlela leyinene yo hanya.
Xana Hi Xi Yingisa Njhani Xikwembu?
Hi fanele hi xi ti va lexi hi faneleke hi xiendla ni leswaku ni leswaku i mani loyi a nga ta hi pfuna leswaku hi swi endla.
I Mani Xikwembu Xa Ntiyiso?
Hi nga dyondza hi vito ra xona ni timfanelo tin’wana ta xona.
Vutomi A Byi Ri Njhani eParadeyisini?
Xiphemu xo sungula xa Bibele xa yi hlamusela.
Vuyelo Byi Ve Byihi Hikwalaho Ka Leswi Va Yingiseke Sathana?
Swilo swo biha swi sungule ku humelela.
I Vamani Lava Yingiseke Ni Lava Nga Yingisangiki Hi Nkarhi Wa Ndhambi Leyikulu?
Hi rihi langutelo ra vanhu leri veke erivaleni?
I Yini Leswi Hi Swi Dyondzaka Eka Ndhambi Leyikulu?
Xana a kova matimu ya khale?
A Ku Ri Mani Yesu?
Ha yini swi ri swa nkoka ku tiva hi yena?
Rifu Ra Yesu Ri Vula Yini Eka Wena?
Ri endla leswaku mikateko yi tsakisa.
Paradeyisi Yi Ta Fika Rini?
Bibele yi profete hi swiendlakalo leswi a swi ta humelela loko nkarhi wu ri ekusuhi.
Hi Yihi Mikateko Leyi Nga Ta Kumiwa Hi Lava Yingisaka Xikwembu?
Swilo leswi u swi languteleke.
Xana Yehovha Wa Hi Yingisa?
Hi swihi swilo leswi u nga vulavulaka na yena ha swona?
I Yini Leswi U Nga Swi Endlaka Leswaku U Va Ni Ndyangu Lowu Tsakeke?
Musunguri wa ndyangu u nyikela xitsundzuxo lexinene ngopfu.
I Yini leswi Hi Faneleke Hi Swi Endla Leswaku Hi Tsakisa Xikwembu?
Swilo leswi xi swi vengaka ni leswi xi swi rhandzaka.
U Nga Swi Kombisa Njhani Leswaku Wa Tshembeka Eka Yehovha?
Ku navela ku tshembeka swi ta khumba swiboho leswi u swi endlaka.


text:
VANTSHWA VA VUTISA
Ndzi Nga Xi Tshika Njhani Xinamu?
Xana swa ku vilerisa leswi minkarhi hinkwayo u hlwelaka ku heta mintirho ya le kaya ni ya xikolo leyi u yi endlaka ekaya? U fanele u va ni langutelo ra xihatla. Xihloko lexi xi ta ku pfuna leswaku u tshika ku va ni xinamu hambi loko
Endzhaku ko hlaya xihloko lexi, endla xitoloveto xa kona.
Bibele yi vulavula hi vuyelo lebyi nga tsakisiki lebyi vangiwaka hi ku va ni xinamu. Yi ri: “
Loyi a langutaka mheho a nge byali mbewu; naswona loyi a langutaka mapapa a nge tshoveli.”—Eklesiasta 11:4.
Xiya swilo swin’wana leswi nga ha ku endlaka u va ni xinamu ni leswi u nga swi endlaka leswaku u xi tshika.
Loko ntirho wa kona wu tikomba wu tika swinene.
Ntiyiso wa mhaka hileswaku
Wu endli hi swiphemu-phemu. Nhwanyana un’wana loyi a vuriwaka Melissa u ri: “
Hambiloko ndzi swi tiva leswaku ndzi salele endzhaku hi ntirho, ndzi ringeta ku wu heta hi ku endla xiphemu ha xin’we xa wona.”
Hatla u wu sungula. “
Namba u wu sungula loko wa ha ku wu kuma, hambi loko wo wu tsala ntsena eka nxaxamelo wa mintirho leyi u lavaka ku yi endla kumbe u tsala tindlela leti u nga ta wu endla ha tona u nga si ti rivala.”
—Vera.
Kombela mpfuno. Swi nga ha endleka leswaku vatswari ni vadyondzisi va wena va tshame va langutana ni ntlhontlho lowu fanaka. Kutani ntokoto wa vona wu nga ku vuyerisa swinene. Va nga ha ku pfuna leswaku u hlela ni ku kunguhata mintirho ya wena.
Xiringanyeto “
Tiendlele xiyimiso. Sweswo swi lava leswaku u hleleka naswona u tiyimisela ku xi landzelela, kambe xa pfuna—u kota ku endla swilo hinkwaswo hi nkarhi wa kona.”
Loko u titwa u nga ri na matimba yo wu endla.
Hakanyingi mintirho leyi u faneleke u yi endla yi katsa swilo leswi ku phirhaka swinene. U nga endla yini loko ntirho wa kona u nga wu tsakeli? Ringeta leswi landzelaka.
Ehleketa hi vuyelo bya ku wu endla ka ha ri ni nkarhi. Hi xikombiso, ehleketa ndlela u nga ta titwa ha yona loko se u wu hetile. Nhwanyana un’wana loyi a vuriwaka Amy u ri: “
Ndzi rhandza ndlela leyi ndzi titwaka ha yona loko ndzi hete ntirho hi nkarhi lowu vekiweke kumbe loko ndzi wu hete ka ha sele nkarhi wo tala kutani ndzi tshama ndzi tigedlha.”
Ehleketa hi vuyelo lebyi nga vaka kona loko u hlwela ku wu heta. Loko u hlwela ku wu heta, u tiengetelela ntshikilelo naswona u tlanga hi nkarhi lowu ku pfulekeleke leswaku u humelela. Bibele yi ri: “
Lexi munhu a xi byalaka, u ta tlhela a tshovela xona.”—Vagalatiya 6:7.
Emianakanyweni ya wena, ri veke ekusuhi siku leri ntirho wu lavekaka ha wona. Nhwanyana un’wana loyi a vuriwaka Alicia u ri: “
Loko ntirho wu laveka hi siku ro karhi, ndzi tiyimisela ku wu heta ka ha sele siku kumbe mambirhi ku nga si fika siku rero. Kutani ndzi nga kota ku tlhela ndzi wu kambisisa naswona ndzi saleriwa hi siku rin’we kumbe mambirhi lawa ndzi nga ma tirhiselaka swin’wana.”
Xiringanyeto “
Swi titshege hi leswi u tibyeleke swona emianakanyweni ya wena. Tibyele leswaku u ta endla ntirho wun’wana ni wun’wana lowu lavekaka nileswaku ku hava lexi nga ta ku sivela. Loko ndzi tibyela sweswo, ndzi kota ku endla ntirho wun’wana ni wun’wana.”
Loko u khomeke ngopfu hi mintirho yin’wana.
Jaha rin’wana leri vuriwaka Nathan ri ri: “
Vanhu va tala ku ndzi vitana n’wa-xinamu, kambe a ndzi tano. A va swi xiyi leswaku ndzi khomeke ngopfu.” Loko u titwa hi ndlela leyi Nathan a titwaka ha yona, ringeta swiringanyeto leswi.
Rhanga hi mintirho yo olova. Nhwanyana un’wana loyi a vuriwaka Amber u ri: “
Un’wana u tshame a ndzi byela leswaku loko ntirho wo karhi wu ta ku tekela timinete leti nga ehansi ka ntlhanu ku wu heta, u fanele u wu endla hi nkarhi wolowo. Sweswo swi katsa swilo swo fana ni ku basisa, ku aneka swiambalo swa wena, ku nhlantswa swibya ni ku bela un’wana riqingho.”
Rhangisa mintirho ya nkoka. Bibele yi ri: “
Tiyiseka hi swilo swa nkoka swinene.” (Vafilipiya 1:10) U nga swi tirhisa njhani sweswo evuton’wini bya wena bya siku ni siku? Nhwanyana un’wana loyi a vuriwaka Anna u ri: “
Ndzi tsala nxaxamelo wa mintirho hinkwayo leyi ndzi faneleke ndzi yi endla ni masiku lawa yi lavekaka ha wona. Xa nkoka swinene, ndzi tsala ehansi siku leri ntirho ha wun’we ndzi nga ta wu sungula ni ku wu heta ha rona.”
Xana sweswo swi vonaka swi tika? Ehleketisisa kahle hi mhaka leyi. Ntiyiso wa mhaka hileswaku loko u tiendlela xiyimiso, u lawula nkarhi wa wena ematshan’wini yo pfumelela nkarhi wu ku lawula. Nakambe sweswo swi ku hungutela ntshikilelo. Nhwanyana un’wana loyi a vuriwaka Kelly u ri: “
Ku hlela swilo swi ndzi rhurisa mbilu naswona swi endla leswaku ndzi languta swilo hi tihlo lerinene.”
Susa swikavanyeto. Jennifer u ri: “
Ndzi tivisa hinkwavo ekaya loko ndzi lava ku endla ntirho wo karhi. Loko ku ri ni swin’wana leswi va lavaka leswaku ndzi swi endla, ndzi va kombela leswaku va ndzi byela ndzi nga si wu sungula. Ndzi tlhela ndzi tima selfoni ya mina ni mpfumawulo wa ku nghena ka ti-e-mail.”
Xiringanyeto “
U fanele u endla mintirho ya wena, a yi nge endleki hi singita. Ematshan’weni yo tshamela ku ehleketa ha yona, namba u yi endla. Xisweswo u ta kota ku tigedlha hi nkarhi lowu saleke.”


text:
Kuni milawu ya ntumbuluko leyi fumaka misava leyi hihanyaka e ka yona. Switano kuni milawu ya Moya leyi fumaka vunakulobye bya wena na Xikwembu.
1.NAWU WOSUNGULA
XIKWEMBU XAKURANDZA, KUTANI XIKU LULAMISELE KUNGU RO HLAMARISA EVUTOMINI BYA WENA.
RIRHANDZU RA XIKWEMBU
Hikuva Xikwembu Xirandzile misava swo nghasi xiko xinyika nwana wa xona langa tswariwa ariyexe, leswaku unwana ni unwana lapfumeleka eka yena anga tshuki a lova kambe avani vutomi lebyi nga heriki. (John 3:16)
KUNGU RA XIKWEMBU
(Kriste ute) Ndzitile leswaku vakuma vutomi vabylkuma hi ntalo. (John 19:10).
Ahivanhu hinkwavo lava hanyaka vutomi lebyi, hikwalahoka...
2. NAWU WAVUMBIRHI
MUNHU UDYOHILE, XIDYOHO XINWIHAMBANISILE NA XIKWEMBU, KUTANI ANGASWIKOTI KUTIVA Nl KU KUTWISISA RIRHANDZU RA XIKWEMBU NA KUNGU RA XONA EVUTOMINI BYA YENA.
MUNHU UDYOHILE
Hikuva hikwavo va dyohile, kutani a va faneriwi hiku kwetsima ka Xikwembu. (vaRoma 3:23)
Munhu a a vumberiwe kuva na vunakulobye na Xikwembu, kambe munhu atihlawulela kufamba hindlela ya yena, kutani vunakulobye na Xikwoembu byi onhaka. Leswi Bibele yi swivula ka vudyoho. Swikombisiwa hindlela leyi (1) munhu ulwa na Xikwembu hikutiarisa (2) kungavi na mhaka na Xikwembu (3) nakambe munhu angahanyi vutomi lebyi lulameke hiku lerisa ka Xikwembu.
MUNHU U HAMBANILE NA XIKWEMBU
Hikuva hakelo ya vudyoho irifu. (kuhambana ka moya na, Xikwembu) (vaRoma 6:23)
Xikwembu xakwetsima kasi munhu imudyohi. Kutani kuni kuhambana lokukulu exhikari ka vona ha vambiri. Kutani miseve leyi yi kombisa hilaha munhu aringetaka ku kuma vutomi bya ntalo hi matshalatshala yakwe, hikuhanya vutomi lebyinene, vukhongeri, na mitirho yo pfuna vanwana, kambe matshalatshala ya yena a ya pfuni nchumu.
Nawu wa vunharhu hiwona wuri woxe lowu hi hlamulelaka xirhalanganya lexi...
3.NAWU WAVUNHARHU
YESU KRISTE HIYENA NDLELA NTSENA LEYI MUNHU ANGA SWIKOTAKA KUFIKA EKA XIKWEMBU HA YONA. KUTANI HA YENA HINGA TIVA NA KU TWISISA RIRHANDZU RA XIKWEMBU NA KUNGU RA XONA EVUTOMINIBYA HlNA.
UFILE A TLHELA A PFUKA EXIKARHI KAVAFI
Hikuva na yena Kriste o twisiwile ku vava, kanwe hikwalaho ka swidyoho, yena la lulameke ematshanweni yalavo homboloka leswaku ativa kuhitisa e ka Xikwembu. (1 Petre 3:18)
Vangalavo loko a twisiwe ku vaviseka angati komba eka vona a hanva hiswikombiso leswo tala leswikhorwisaka va nwi vona himasiku ya mune wa makume arikarhi avula ta ku fuma ka Xikwembu. (Timhaka 1:3)
Hl YENA NDLALA ARI YEXE
Yesu aku kayena Himina ndlela ni ntiyiso ni vutomi aku na munhu la nga taka ka Tatana loko ku ngari ha mina. (John 14:6)
Xikwembu xi endlile buloho ekheleni leri ngiri hi hambanise na Xona hiku rhumela nwana wa Xona, Yesu Kriste kuta hi fela e Xihambanweni.
A swiringananga kutiva ntsena milawu leyi minharhu....
4. NAWU WAVUMUNE
HIFANELE LESWAKU Hl UNWE UNWE Hl AMUKELA YESU KRISTE AVA HOSI Nl MUPONISI WA HINA. Hl KONA HINGATA TIVA RIRHANDZU RA XIKWEMBU NA KU TWISISA KUNGU RA XONA EVUTOMINI BYA HINA.
HIFANELE KU AMUKELA KRISTE HIKUPFUMELA
Kambe hikwavo lava nganwi amukela, lava tshembeke vito ra yena uvanyikile matimba ya ku endliwa vana va Xikwombu va nga lava pfumeleke hi vito yena. (Yohana 1:12)
Hikuva mihlayisekile hitintswalo hiku pfumela kutani leswi aswi humi ka nwina, iku nyika ka Xikwembu, aswi humi mitirhweni leswaku kunga tshuki kuva na munhu loyi atidzunisaka. (vaEfese 2:8,9)
Hl AMUKELA KRISTE HIKUNWI RHAMBA LESWAKU ANGHENA E VUTOMI VYA HINA
(Kriste ute) waswivo ndzi yimiie enyangweni ndza gongondza kungaku loko unwana ayingisa rito ra mina a pfulanyangwa, ndzita nghena eka yena ndzilalela nayena na yena adya na mina. (Hiavu 3:20)
Aswi enelanga ku pfumelelana ntsena na tidyondzo ta Kriste ku amukela Kriste swi vula ku hundzukela eka Xikwembu kusuka vumina (kuhundzuka) Hi tshemba Kriste leswaku ute nghena evutomina bya hina ahirivalola swidyoho swa hina, hi va hi nwi pfumelela leswaku a endla hi hina leswi arandzaka ieswaku hiva swona.
Hi yihi mbilu leyi yimeleke vutomi bya wena ke?
Hi yihi mbilu leyi unavelaka leswaku yinga yimela vutomi bya wena ke?
Leswi swilandzaka swinga kuhlamusela leswaku unga nwl amukela hindlela yihi Kriste.
Nwikombele leswaku anghena evutominibya wena, tshemba leswaku uta endla leswi angatshembisa swona, yena uxiyisisa swinene leswi navelaka himbilu ya wena, ku tlula marito lawa uma vulaku hi nomu wa wena.
Unga khongela hindlela leyi:
Hosi Yesu ndzaku lava, andziti fuma evutomi bya mina, kutani ndziku dyoherile, ndzi khensa loko undzi rivalela swidyoho swa mina. Nghena, evutomini bya mina ubyifuma, uva undzi endla munhu loyi ulavaka leswaku ndzi va yena.
Xana xikhongelo lexi xivula swona leswi navelaka hi mbilu ya wena xana ke?
Loko xi vula swona khongela sweswi kutani Kriste uta nghena evutomini bva wena tani hiloko a tshembisile.
NDLELA YO TIVA LESWAKU KRISTE ULE VUTOMINI BYA WENA
Xana unwi amukerile Kriste evutomini bya wena xana?
Hiku tshembisa kayena Kriste. Ukwihi evutomini bya wena tani hi Hlavutelo 3:20
Kriste ute utata nghens evutomini bya wena. Xana anga ku xisa ke?
Uswitivisa kuyini leswaku Xikwembu xi hiamurile xikhongelo xa wena xana? (Hikuva unga tshemba Xikwembu na rito ra xona)
BIBELE Yl TSHEMBISA VUTOMI LEBYI NGA HERIKI. EKA HINKWAVO LA VA AMUKELAKA KRISTE
Xikwembu xihinyikile vutomi lebyi nga heriki. kutani vutomi byebyo byile ka Nwana was xona. La ngani nwana unavutomi langa riki na nwana wa Xikwembu angana vutomi. Ndzi mitsalerile ti mhaka teto nwina la'va pfumelaka eka vito ra nwana wa Xikwembu mita tiva leswaku mini vutomi lebyi nga heriki. (I John 5:11-13)
Nkhensa Xikwembu mikarhi hinkwayo hikuva Kriste ule vutomini bya wena. Uvurile leswaku angaka angaka tshiki (Vaheberu 13:5). Kutani unga swi tivisisa leswaku Kriste, ule vutomini bya wena, na leswaku unabyo vutorni lebyi ngaheriki hiko kwalaho ka xitshembiso xa yena.
Hitakue yini ke hi ntwiwa wa mbilu?
UNGAFAMBI HINTWIWA WA MBILU
Mukriste uhanya hiku tshemba Xikwembu na leswi xiswi vulaka e ritweni ra xona. Xitshembiso xa rito ro xona hi wona matimba ya hina. Xifaniso lexi xa xitimela xikombisa ntiyiso wa Bibele, ku pfumela na ntwiwa wa mbilu. Swifambisana swinwe e vutomini bya muKriste.
- Ntiyiso wuni matimba yo hi fambisa.
- Hihlanganisiwa nimatimba ya ntiyiso hiku pfumela.
- Loko hi yingisela ntiyiso tintwiwa himbilu ti famba hindlela leyi kongomeke.
- Hi tshemba Xikwembu na ntiyiso wa xona, ku ngari hi ntwiwa wa mbilu ya hina.
TANI Hl LESWI U AMUKELEKE KRISTE
Hinkarhi lowu unga amukela Kriste kuhumele swo tala e ka wena.
- Kriste unghenile e vutomini bya wena. (Hiavutelo 3:20 na Vakolosa 1:27)
- Swidyoho swa wena swirivaleriwile. (Vakolose 1:14)
- Usungule kuva nwana wa Xikwembu. (John 1:12)
- Uta sungula ku tiva kungu ra Xikwembu na xikongomelo xa xona hi vutomi bya wena. (John 10:10 na 11 Vakorinto 5:14, 15:17)
U anakanya leswaku kungava kona wu nwana nchumu wo antswa kuri niku amukela Kriste evutomini vya wena xana? Unga tsakela ku nkhensa Xikwembu hixikhongelo eka leswi xiku endleleke swona xona?
Ku nkhensa Xikwembu ku, kombisa ku pfumela ka wena ahikhongeli.
Kutani sweswi kuhumelela yini?
Tani hileswi unga muKriste, ufanele hiku kula e kupfumeleni ka wena. Leswi swilandzelaka swinga kupfuna ngopfu.
- Yana emahlweni ka Xikwembu hi mikhongelo masiku hinkwaho. (Yohana 15:7)
- Hlaya rito ra Xikwembu masiku hinkwawo. (Timhaka 17:11)
- Sungula hi vangeli ya Yohana.
Yingisela Xikwembu mikarhi hinkwayo. (Yohana 14:2)
- Vula vumbhoni himarito na vutomi bya wena. (Matewu 4:19, Yohana 15:8)
- Tshemba Xikwembu e timhakeni hinkwato ta vutomi bya wena. (1 Petro 5:7)
- Pfumelela moya lowo Kwetsima leswaku wu kufuma na ku ku nyika matimba hinkwawo leswaku uvambhoni ya ntiyiso. (vaGalatiya 5:16,17 Timhaka 1:8)
INFANELO KUYA E KEREKENI
Tihunyi to tala ti endla langavi leri kulu kasi loko wo susa rihunyi rinwe eka ti nwana ndzilo wa rona wotima. Switano na wena unge swikoti ku hanya vutomi bya vuKriste uri swaku swinga ku nononhwela.
Swifanele leswaku na wena uti hlanganisa na vanwana lava nga amukela Yesu Kriste leswaku ava Hosi na Muponisi wa vona. Kufanele leswaku uya e Kerekeni leyi pfumelaka leswaku Bibele irito ra Xikwembu leri tiyeke kasi hi tihelo va yingisela Hosi Yesu Kriste hintiyiso. (vaHeberu 10:25)


text:
Ntirho Wa N’wina Wu Seketeriwa Njhani Hi Timali?
Ntirho wa hina wo chumayela wu seketeriwa hi minyikelo leyi Timbhoni ta Yehovha ti yi nyikelaka swi huma embilwini. A ku humesiwi minhlengo eminhlanganweni ya hina naswona swirho swa kona a swi humesi vukhume. (Matewu 10:7, 8) Kambe laha hi hlanganaka kona ku ni mabokisi ya minyikelo leswaku un’wana ni un’wana la tsakelaka ku nyikela a nga nyikela. A ku tivisiwi leswaku ku nyikele mani.
Leswi ku nga riki ni lava va titekaka va ri vafundhisi lava lavaka ku hakeriwa, mali ya hina hi yi tirhisa hi vutlhari. Ku engetela kwalaho, hina Timbhoni ta Yehovha a hi hakeriwi loko hi chumayela hi yindlu ni yindlu naswona hi gandzela eka miako leyi tolovelekeke.
Minyikelo yin’wana ni yin’wana leyi rhumeriwaka erhavini ra Timbhoni ta Yehovha yi tirhiseriwa ku phalala lava hlaseriweke hi timhangu ta ntumbuluko, ku pfuna varhumiwa ni vatirheli lava endzelaka mavandlha, ku pfuna leswaku ku akiwa tindhawu to gandzela eka matiko lama ha hluvukaka ni ku pfuna leswaku ku kandziyisiwa ku tlhela ku rhumeriwa Tibibele ni minkandziyiso yin’wana ya Vukreste.
Un’wana ni un’wana wa hlawula leswaku a nga tsakela ku nyikelela swilaveko swo hlayisa laha hi gandzelaka kona, ntirho wa misava hinkwayo kumbe ha swimbirhi. Vandlha rin’wana ni rin’wana ri endla xiviko xa timali nkarhi ni nkarhi leswaku ri tivisa swirho swa rona.
DYONDZA SWO TALA
Ndlela Leyi Ntirho Wa Hina Wu Seketeriwaka Ha Yona Hi Timali
Vona ndlela leyi ntirho wu seketeriwaka ha yona ni ndlela leyi minyikelo yi humesiwaka ha yona emisaveni hinkwayo.


text:
Tidyondzo Ta Bibele
Bibele yi nyikela switsundzuxo swa nkoka ngopfu malunghana ni swivutiso swo tika swinene evuton’wini naswona i khale yi pfuna. Eka xiyenge lexi, u ta kuma ndlela leyi Bibele yi tirhaka ha yona.—2 Timotiya 3:16, 17.
Swihloko Leswi Katsiweke
Xana Xikwembu Xi Vumbe Diyavulosi Leswaku A Hi Ringa?
Nhlamulo ya Bibele ya twisiseka yi tlhela yi chavelela.
I Yini Ku Rivalela?
Bibele yi nyikela magoza ya ntlhanu lama nga ku pfunaka ku rivalela munhu un’wana.
Leswi Nga Pfunaka Ndyangu
MIMPATSWA
Ndlela Yo Va Ni Ku Rhula Ni Maxaka Ya Wena
U nga va xixima vatswari va wena handle ko hoxa vukati bya wena ekhombyeni.
VATSWARI
Loko Ntombhi Ya Wena Ya Kondlo-a-ndzi-dyi Yi Tshikilelekile
Vantshwa vo tala va vanhwanyana va titwa va ri ni ntshikilelo hikwalaho ka ku cinca loku vaka kona emimirini ya vona. Vatswari va nga va pfuna njhani leswaku va langutana ni ntshikilelo wolowo?
VANA
Yehovha U Endle Swilo Hinkwaswo
Xikwembu xi endle swilo swo tala swo tsakisa! Wena u tsakisa hi yini?
MIMPATSWA
Titshege Hi Xikwembu Leswaku U Va Ni Vukati Lebyi Tsakisaka
Ku tirhisa swivutiso swimbirhi swo olova swi nga ku pfuna leswaku u antswisa vukati bya wena.